Ezara Mupaizi Wakali Kuyiisya Mulawo wa Leza | Ziiyo Zyabana Zyamu Bbaibbele\nKwakaliindide kale myaka iili 70 kuzwa ciindi bana Israyeli nobakapiluka ku Jerusalemu, pele bamwi bakacili kukkala mumasena aaindene-indene mubulelo bwabana Persia. Umwi wambabo wakali mupaizi wazina lya Ezara, walo iwakali kuyiisya Mulawo wa Jehova. Ezara wakazyiba kuti bantu ku Jerusalemu tiibakali kuutobela Mulawo, aboobo wakali kuyanda kuunka kutegwa akabagwasye. Mwami waku Persia wazina lya Aritasasita wakamwaambila kuti: ‘Leza wakakupa busongo kutegwa koyiisya Mulawo wakwe. Koya, ukabweze kufwumbwa uuyanda kukutobela.’ Ezara wakaswaangana abaabo boonse ibakali kuyanda kupiluka ku Jerusalemu. Bakapaila kuli Jehova kutegwa abakwabilile mulweendo lwabo lulamfwu, kumane bakanyamuka.\nNokwakainda myezi iili 4, bakasika ku Jerusalemu. Basilutwe bakokuya bakaambila Ezara kuti: ‘Bana Israyeli bamuzangila Jehova akukwata bamakaintu ibakomba baleza bakubeja.’ Ino Ezara wakacita nzi? Kali kumbele lyabantu, Ezara wakafwugama akupaila kuti: ‘Jehova, watucitila zintu zinji kapati, pele swebo twakubisyila.’ Bantu bakeempwa, pele bakacili kucita zintu zimwi zibi. Ezara wakasala baalu alimwi ababetesi kuti baalanganye makani aaya. Myezi yotatwe yakatobela, aabo ibatakali kukomba Jehova bakatandwa.\nKwakainda myaka iili 12. Aciindi eeci, bwaanda bwa Jerusalemu bwakaliyakulwidwe kale. Aboobo Ezara wakabunganya bantu kutegwa ababalile Mulawo wa Leza. Ciindi Ezara naakajalula bbuku, bantu boonse bakaimikila. Wakatembaula Jehova, mpoonya balo bakatambika maanza aabo kutondezya kuti bazumina. Kumane Ezara wakaubala akuupandulula Mulawo, mpoonya bantu bakaswiilila cakubikkila maano. Bakazumina kuti bakalimuzangilide alimwi Jehova, aboobo bakalila. Buzuba bwakatobela, Ezara wakababalila makani manji kuzwa mu Mulawo. Bakaambilwa kuti kakutanainda ciindi, bakeelede kusekelela Pobwe lya Zivwuka. Mpoonya aawo, bakatalika kulibambila pobwe eelyo.\nMumazuba aali 7 ngobakali kusekelela pobwe, bantu bakakkomana akulumba Jehova akaambo kabutebuzi bubotu. Tiikwakaningabede Pobwe lya Zivwuka ilili mbuli leeli kuzwa mumazuba aa Joshua. Nolyakamana pobwe, bantu bakabungana antoomwe akupaila kuti: ‘Jehova, wakatuvwuna mubuzike, wakatusanina munkanda, alimwi wakatupa nyika eeyi mbotu. Pele twakakubisyila cakwiinduluka-induluka. Wakatutumina basinsimi kuti batucenjezye, pele tiitwakaswiilila pe. Nokuba boobo, wakatukkazikila moyo. Wakacibamba cisyomezyo ncookasyomezya Abrahamu. Lino tusyomezya kuti tunookumvwida.’ Bakacilemba cisyomezyo cabo, mpoonya basilutwe, ba Levi alimwi abapaizi bakabikka ciganto cabo alincico.\n‘Balikkomene aabo baswiilila jwi lya Leza akucita ncolyaamba!’—Luka 11:28\nMibuzyo: Ncinzi Ezara ncaakayiisya bana Israyeli ibakabungene ku Jerusalemu? Ino ncinzi bantu ncobakamusyomezya Jehova?\nMakani Aantalisyo Aabbuku lya Ezara\nJehova wakazuzikizya zisyomezyo zyakwe zyakwaangulula bantu bakwe mubuzike ku Babuloni alimwi akubukulusya bukombi bwakasimpe mu Jerusalemu.


Tweelede Kusalala Mubukkale Bwesu Boonse | Yakwiiya\nNgazi Yamulindizi—Yakwiiya | November 2014\nAMUBALE MU Afrikaans Albanian American Sign Language Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Catalan Cebuano Chichewa Chinese (Traditional) Chinese Mandarin (Simplified) Chitonga Chitonga (Malawi) Chitumbuka Cibemba Cinyanja Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Garifuna Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Marathi Mauritian Creole Maya Mazatec (Huautla) Mexican Sign Language Mixe (North Central) Mongolian Moore Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Russian Sign Language Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Totonac Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uruund Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\nTweelede Kusalala Mubukkale Bwesu Boonse\n“Amusalale mubukkale bwanu boonse.”—1PET. 1:15.\nNkaambo nzi Banakristo bakasimpe ncobeelede kweeleba zintu zikonzya kubapa kuti batasyomeki?\nNkweendelana nzi ikuliko akati kabweendelezi bwa Jehova alimwi akutatola lubazu mutwaambo twacisi kwa Banakristo?\nMbuti lugwalo lwa Bahebulayo 5:7,11-14 mbolukonzya kutugwasya mukwiiya Jwi lya Leza?\n1, 2. (a) Ino bantu ba Leza beelede kuba abukkale buli buti? (b) Ino cibalo eeci cilaingula mibuzyo nzi?\nKWIINDA mumuuya uusalala Jehova wakasololela mwaapostolo Petro kupandulula kusalala ikwaambwa mubbuku lya Levitiko mbokuswaangene akusalala mubukkale bwesu mbotuli Banakristo. (Amubale 1 Petro 1:14-16.) “Ooyo Uusalala,” Jehova, uyanda kuti bananike alimwi ‘abambelele zimbi’ kababeleka canguzu kutegwa kabasalala mubukkale bwabo boonse—ikutali buyo bukkale bwabo bumwi.—Joh. 10:16.\n2 Kutulanga-langa alimwi twaambo tuzwa mubbuku lya Levitiko kuyakutugwasya kapati, alimwi kubelesya nzyotwiiya kuyakutugwasya kusalala mubukkale bwesu boonse. Tulalanga-langa mibuzyo mbuli yakuti: Ino kutasyomeka tweelede kukubona buti? Ino bbuku lya Levitiko lituyiisya nzi kujatikizya kusumpula bweendelezi bwa Jehova? Ncinzi ncotukonzya kwiiya kuzwa kukutuula zipaizyo?\n3, 4. (a) Nkaambo nzi Banakristo ncobeelede kweeleba kutasyomeka kwiinda mukuubya-ubya milawo alimwi anjiisyo zyamu Bbaibbele? (b) Nkaambo nzi ncotuteelede kupilusya cibi naa kubikkilila bamwi?\n3 Kutegwa tumukkomanisye Jehova tweelede kutobela milawo anjiisyo zyakwe, tatweelede kuzyuubya-ubya pe. Nokuba kuti tatuli ansi aa Mulawo wa Musa, njiisyo nzyotujana mulinguwo zilatugwasya kuzyiba zintu zimukkomanisya alimwi azitamukkomanisyi Leza. Mucikozyanyo, bana Israyeli bakalaililwa kuti: “Utapilusizyi muntu cibi nokuba kuba amfwundiilili kubantu bako, alimwi weelede kuyanda mweenzinyoko mbubonya mbuli mboliyanda omwini. Ndime Jehova.”—Lev. 19:18.\n4 Jehova tayandi kuti katupilusya cibi kumuntu, alimwi uyanda kuti katutabikkilili. (Rom. 12:19) Ikuti naa tiitwaitobela milawo alimwi anjiisyo zya Leza, Diabolosi ulakkomana alimwi tuyakusampaula Jehova. Nokuba kuti muntu umwi watulubizyila, tutamubikkilili pe. Leza watupa coolwe cakuba “ziyobwedo zyabulongo” zijisi lubono. Lubono oolo mulimo wa Bunakristo. (2Kor. 4:1, 7) Kubikkilila takujaniki muziyobwedo zyabulongo eezyi!\n5. Ncinzi ncotukonzya kwiiya kucibalo caamba zya Aroni alimwi alufwu lwabana bakwe? (Amubone cifwanikiso icili kumatalikilo aacibalo.)\n5 Kuli cintu cimwi cuusisya kapati icakacitikila mukwasyi wa Aroni calo icilembedwe mulugwalo lwa Levitiko 10:1-11. Kweelede kuti bakapenga kapati ciindi bana ba Aroni ba Nadabu alimwi a Abihu nobakafwa kwiinda mukutentwa amulilo iwakazwa kujulu ciindi nobakali mutente. Eeci cakacitika cakasunka lusyomo lwa Aroni amukwasyi wakwe mukuti tiibakeelede kubalila pe! Sena andinywe mulatondezya kuti mulasalala kwiinda mukutayanzana abanamukwasyi naa abamwi ibakagwisyigwa mumbungano?—Amubale 1 Bakorinto 5:11.\n6, 7. (a) Ciindi notusala kutola lubazu mubwiinga bucitilwa mucikombelo, ntwaambo nzi tuyandika ntotweelede kulanga-langa? (Amubone majwi aamunsi.) (b) Mbuti mbotukonzya kubandika abanamukwasyi ibatali Bakamboni kujatikizya bwiinga bucitilwa mucikombelo?\n6 Ambweni tatukonzyi kuyaanya sunko lipati mbuli lyakajisi bamukwasyi wa Aroni. Pele ino mbuti kuti twatambwa kuti tukajanike akutola lubazu kubwiinga bwamunamukwasyi uutali Kamboni? Taakwe bupanduluzi bwamu Magwalo ibwacigaminina ibukasya kujanika, pele sena kuli njiisyo zyamu Bbaibbele izijatikizyidwe izikonzya kumugwasya kusala cakucita mumakani aaya? *\n7 Makanze eesu aakuzumanana kusalala kuli Jehova mubukkale buli boobu alakonzya kubakatazya banamukwasyi ibatali Bakamboni. (1Pet. 4:3, 4) Masimpe, tulasoleka kucita zintu kutegwa tutabatyompyi, pele inga cainda kubota kuti twabandika ambabo munzila yabubombe, pele katusinizyide ncotwaamba. Ambweni inga mwacita oobo kabutanasika buzuba bwabwiinga. Tweelede kubalumba alimwi akutondezya kuti twakkomana akaambo kakututamba kuti tukatole lubazu mubwiinga. Mpoonya tulakonzya kwaamba kuti akaambo kakuti kuli twaambo twabukombi tujatikizyidwe, kutola lubazu kwesu kulakonzya kunyonganya lukkomano lwabuzuba bwabo bwaalubazu alimwi akuti kulakonzya kubausya nsoni kubikkilizya abaabo ibajanika. Eeyi nenzila imwi motukonzya kweeleba kunyonganya nzyotusyoma alimwi alusyomo lwesu.\nAMUSUMPULE BWEENDELEZI BWA JEHOVA\n8. Mbuti bbuku lya Levitiko mbolitondezya kuti Jehova nguweelede kweendelezya?\n8 Bbuku lya Levitiko likankaizya makani aajatikizya bweendelezi bwa Jehova. Milawo yaamba kujatikizya Jehova ilajanika ziindi ziinda ku 30 mubbuku lya Levitiko. Musa wakatondezya oobo kwiinda mukucita ncaakamwaambila Jehova. (Lev. 8:4, 5) Mbubwenya buyo, lyoonse tweelede kucita ncayanda Jehova imweendelezi wesu. Kujatikizya makani aaya, tulagwasyigwa ambunga ya Leza. Pele tulakonzya kusunkwa ciindi notuli tolikke mbubwenya mbuli Jesu mbwaakasunkwa ciindi naakali munkanda. (Lk. 4:1-13) Ikuti katubikkilide maano kubweendelezi bwa Leza mpoonya katujisi alusyomo mulinguwe, taakwe uuyakutweena kuti tucegwe mukakole kakuyoowa muntu.—Tus. 29:25.\n9. Nkaambo nzi bantu ba Leza ncobasulidwe munyika yoonse?\n9 Mbotuli basikutobela Kristo alimwi a Bakamboni ba Jehova, tulapenzyegwa mumasi aaindene-indene. Eeci taceelede kutugambya, nkaambo Jesu wakaambila basikwiiya bakwe kuti: “Bantu bayoomupenzya akumujaya, alimwi muyoosulwa amasi oonse akaambo kazina lyangu.” (Mt. 24:9) Nokuba boobo, tulazumanana mumulimo wakukambauka nokuba kuti tulisulidwe alimwi tulazumanana kusalala kuli Jehova. Mbwaanga tulasyomeka, tuli balondo, tulalilemeka alimwi tuli bantu batobela milawo, nkaambo nzi ncotusulidwe? (Rom. 13:1-7) Tulisulidwe akaambo kakuti twakasala Mwami Jehova kuba mweendelezi wesu! Tubelekela buyo “nguwe alikke” mulimo uusetekene alimwi kunyina notuyanda kunyonganya milawo alimwi anjiisyo zyakwe ziluleme.—Mt. 4:10.\n10. Ncinzi cakacitika ciindi mukwesu umwi naakazumina kutola lubazu munkondo?\n10 Kuyungizya waawo, ‘tatuli banyika.’ Aboobo, tatutoli lubazu munkondo alimwi amutwaambo twacisi. (Amubale Johane 15:18-21; Isaya 2:4.) Bamwi ibakalyaaba kuli Leza bakacileka kusyomeka akutalika kutola lubazu mutwaambo twacisi. Bamwi ibakacita oobo bakeempwa akubukulusya cilongwe cabo a Taateesu wakujulu siluse. (Int. 51:17) Bamwi basyoonto taakwe nobakeempwa pe. Mucikozyanyo, ciindi ca Nkondo Yabili Yanyika Yoonse basikalumamba bakabunganya bakwesu bali 160 ibakajisi myaka yakuzyalwa iili 45 kuyaansi ibakaangidwe muntolongo zisiyene-siyene zyamu Hungary akubabunganya mudolopo lyomwe. Kabali kooko, bakaambilwa kuti banjile mulimo wabusikalumamba. Bakwesu basyomeka bakazumanana kukaka, pele bali fwuka bakazumina kunjila mulimo wabusikalumamba akutalika kusama mayunifoomu. Nokwakainda myaka yobilo, umwi wabaabo iwakasala kunjila mulimo wabusikalumamba wakali akati kabasikalumamba bakeelede kudubula Bakamboni basyomeka. Munyina ngwazyalwa limwi wakali akati kabaabo bakeelede kudubulwa! Nokuba boobo, mucoolwe tiibakadubulwa pe.\nAMUPE JEHOVA ZINTU ZIINDA KUBOTA\n11, 12. Ncinzi Banakristo mazuba aano ncobakonzya kwiiya kumalailile aajatikizya zituuzyo Jehova ngaakapede bana Israyeli?\n11 Kweelana a Mulawo wa Musa, bana Israyeli bakali kuyandika kupa zituuzyo zyacigaminina. (Lev. 9:1-4, 15-21) Zituuzyo eezyo tiizyakeelede kuba atumpenda nkaambo zyakali kwiiminina cipaizyo ca Jesu cilondokede. Kuyungizya waawo, kwakali malailile aambocakeelede kupegwa cipo naa cituuzyo cimwi acimwi. Mucikozyanyo, amuyeeye ncaakali kuyandika kucita mukaintu watumbuka. Lugwalo lwa Levitiko 12:6 lwaamba kuti: “Lino akkwana mazuba aakwe aakulisalazya akaambo kamwana musankwa naa musimbi, weelede kuleta mugutu wamwaka omwe wacituuzyo cuumpwa, amwana wankwilimba naa wanziba wacituuzyo cazibi, weelede kuzileta kumupaizi kumulyango watente lyakuswaanganina.” Malailile aa Leza akali aacigaminina, pele Mulawo ooyu wakali kutondezya luyando. Ikuti mutumbu tanaakali kukonzya kupa mbelele, wakali kuzumizyigwa kupa nkwilimba zyobilo naa nziba zyobilo. (Lev. 12:8) Nokuba kuti inga kali mucete, mukombi wamusyobo ooyu wakali kuyandwa kapati alimwi akulumbwa kapati nkaambo cakali mbuli kuti awalo wapa cipo cipati kapati. Ncinzi ncotukonzya kwiiya kumakani aaya?\n12 Mwaapostolo Paulo wakakulwaizya basyominyina kupa Leza “cipaizyo cantembauzyo.” (Heb. 13:15) Milomo yesu yeelede kwaambilizya izina lya Jehova antangalala. Bakwesu abacizyi basinke matwi balabelesya mwaambo wakutambaika kutegwa batembaule Leza. Banakristo batacikonzyi kweenda balamutembaula kwiinda mukulemba magwalo, kukambauka kubelesya luwaile, alimwi akukambaukila baabo ibabalanganya alimwi abantu ibaboola kubabona. Zituuzyo zyesu zyantembauzyo, nkokuti ikwaambilizya izina lya Jehova alimwi amakani mabotu kweelede kucitwa kweelana ambotukonzya alimwi abukkale bwesu. Kweelede kucitwa kusikila mpotugolela.—Rom. 12:1; 2Tim. 2:15.\n13. Nkaambo nzi ncotuyandika kupa lipooti yamulimo wakukambauka?\n13 Zituuzyo zyesu zyantembauzyo nzituuzyo muntu umwi aumwi kumugama nzyapa Leza cakuliyandila akaambo kakumuyanda. (Mt. 22:37, 38) Pele tulakulwaizyigwa kupa malipooti aamulimo wesu wakukambauka. Aboobo, muuya nzi ngotweelede kutondezya kujatikizya bubambe oobu? Malipooti ngotupa mwezi amwezi aleendelana akulyaaba kwesu kuli Leza. (2Pet. 1:7) Nokuba boobo, taakwe weelede kulimvwa kuti usinikizyigwa kubeleka ciindi cilamfwu mumulimo wakukambauka kutegwa ape mawoola manji kapati. Nkakaambo kaako sikumwaya wa Bwami uuciswa-ciswa naa uucembeede ncakonzya kupa buyo lipooti mutulwi twamaminiti aali 15 muciindi cakupa woola likkwene. Jehova ulamulumba sikumwaya wa Bwami iwapa maminiti kweelana ampagolela alimwi iwatondezya luyando kucoolwe citakonzyi kweelanisyigwa acintu cimbi, coolwe cakuba Kamboni wakwe. Mbubwenya buyo, mbuli bana Israyeli ibatakali kukonzya kupa zipo zipati, babelesi ba Jehova aabo ibajisi buyumuyumu balakonzya kupa malipooti. Malipooti aasikumwaya umwi aumwi alabikkilizyigwa mulipooti yamulimo wanyika yoonse, calo icigwasya mbunga kubikka bubambe bwakumbele mboukonzya kubelekwa mulimo wakukambauka Bwami. Aboobo, sena nkuciindizya kutulomba kupa malipooti amulimo wakukambauka?\nMBOTUCITA CIIYO CESU TOBENI ALIMWI AZITUUZYO ZYANTEMBAUZYO\n14. Amupandulule kaambo ncotweelede kulanga-langa mbotucita ciiyo cesu tobeni.\n14 Mwamana kulanga-langa zintu ziyandisi zyakumuuya izijanika mulugwalo lwa Levitiko, mulakonzya kulimvwa mbuli kuti mwazyiba zinji kujatikizya kaambo ibbuku eeli ncolyakabikkilizyigwa mu Jwi lya Leza ilyakasololelwa amuuya uusalala. (2Tim. 3:16) Ambweni mulakonzya kuba aamakanze aakuzumanana kusalala, kutali buyo kuti Jehova uyanda kuti katusalala pele akaambo kakuti uyanda kuti tusolekesye kusikila mpotugolela kutegwa tumukkomanisye. Ambweni nzyomwaiya kujatikizya bbuku lya Levitiko muzibalo eezyi zyobilo zyamupa luyandisisyo lwakuvwuntauzya Magwalo. (Amubale Tusimpi 2:1-5.) Amulange-lange mbomucita ciiyo canu nobeni cakulomya. Masimpe mulayandisisya kuti zituuzyo zyanu zyantembauzyo kazitambulika kuli Jehova. Sena mulekela mapulogilamu aacipekupeku, zisobano, naa zintu nzyomuyandisya kuti zinyonganye kuyaambele kwanu kumuuya? Ikuti naa mboobo, mulakonzya kugwasyigwa kapati kwiinda mukuzinzibala kuyeeya kujatikizya makani mwaapostolo Paulo ngaakalemba mubbuku lya Bahebrayo.\nSena mulabikkila kapati maano kukomba mumukwasyi alimwi aciiyo canu nobeni mubuumi bwanu? (Amubone muncali 14)\n15, 16. Nkaambo nzi Paulo ncaakaambila cacigaminina ciindi naakalembela Banakristo ba Hebrayo?\n15 Paulo naakalembela Banakristonyina ba Hebrayo kunyina naakainda mumbali pe. (Amubale Bahebrayo 5:7, 11-14.) Mwaapostolo Paulo kunyina naakabelesya mabala aamaambila mbali! Wakabaambila kuti bakali “akazilukwa” mukumvwa kwabo. Nkaambo nzi Paulo ncakaamba cakutainda mumbali? Wakali kutondezya luyando lwa Jehova alimwi wakali kutondezya mbwaakali kubayanda Banakristo aabo ibakali kuponena buyo amukupa wakumuuya. Kuzyiba njiisyo zyantalisyo zya Bunakristo cilayandika kapati. Nokuba boobo, “cakulya ciyumu” cilayandika kutegwa umwi akomene kumuuya.\n16 Muciindi cakuyaambele kuti basike aciimo cakuyiisya bamwi, bana Hebrayo bakali kuyandika muntu umwi kutegwa abayiisye. Ino nkaambo nzi? Akaambo kakuti tiibakali kulya “cakulya ciyumu.” Amulibuzye kuti: ‘Sena cakulya ciyumu cakumuuya ndicibona munzila yeelede? Sena ndilacilya? Sena ndilamvwa butolo kupaila alimwi akubala Bbaibbele cakulomya? Ikuti naa mboobo, sena tandiciti kabotu ciiyo cangu ndemwini?’ Tatweelede buyo kukambaukila bantu pele tweelede kubayiisya akubagwasya kuba basikwiiya.—Mt. 28:19, 20.\n17, 18. (a) Nkaambo nzi ncotweelede kulya cakulya ciyumu cakumuuya lyoonse? (b) Ino tweelede kukubona buti kunywa bukoko katutanaunka kumiswaangano ya Bunakristo?\n17 Tobana bunji cilakonzya kutuyumina kubala Bbaibbele. Masimpe, Jehova tasinikizyi bantu kubala Bbaibbele kwiinda mukubapa kuti kabalimvwa kuba aamulandu kuti balibale. Nokuba boobo, tacikwe makani naa tuli babelesi bakwe babeleka cakulyaaba kwaciindi cilamfwu naa pe, tweelede kuzumanana kulya cakulya cakumuuya ciyumu. Kucita boobo ciyakutugwasya kuzumanana kusalala.\n18 Kutegwa katusalala, tweelede kwaalanga-langa Magwalo cakulomya akucita ceeco Leza ncayanda. Amulange-lange cakacitikila bana ba Aroni, balo ibakajaigwa ciindi nobakapaizya “tununkilizyo tutazumizyidwe,” ambweni bakali koledwe. (Lev. 10:1, 2) Amubone Leza ncaakaambila Aroni. (Amubale Levitiko 10:8-11.) Sena cibalo eeci caamba kuti tatweelede kunywa bukoko katutanaunka kumiswaangano ya Bunakristo? Amuyeeye kujatikizya twaambo ootu: Tatuli ansi aa Mulawo. (Rom. 10:4) Mumasena amwi, basyomima balabelesya bukoko busyoonto ciindi nobalya kabatanaunka kumiswaangano. Nkapu zyone zyawaini zyakabelesyegwa lya Pobwe Lyakwiindilila. Ciindi naakatalisya Ciibalusyo, Jesu wakapa baapostolo bakwe waini kuti banywe, walo iwakali kwiiminina bulowa bwakwe. (Mt. 26:27) Bbaibbele lilakasya kukolwa. (1Kor. 6:10; 1Tim. 3:8) Banakristo banji manjezyeezya aabo alakonzya kubakasyila limwi kunywa bukoko kabatanatalika kubeleka mulimo uusetekene uuli woonse. Nokuba boobo, bukkale buliindene mucisi cimwi acimwi, pele cintu ciyandika kapati ku Banakristo ncakuti beelede kucikonzya “kwaandaanya ciluzi acitaluzi” kutegwa bakkomanisye Leza kwiinda mukusalala.\n19. (a) Ncinzi ncotweelede kubikkila maano kujatikizya kukomba mumukwasyi alimwi aciiyo cesu tobeni? (b) Ncinzi ncomukanzide kucita kutegwa muzumanane kusalala?\n19 Kucili zintu ziyandisi izyakumuuya izilindila kuti muzijane ikuti mwazumanana kulingaula Jwi lya Leza. Amubelesye zibelesyo zyakuvwuntauzizya iziliko kutegwa kukomba mumukwasyi alimwi aciiyo canu nobeni kazikondelezya. Amuyungizye luzyibo lwanu kujatikizya Jehova alimwi amakanze aakwe. Amuzumanane kuswena kulinguwe. (Jak. 4:8) Amupaile kuli Leza mbuli bwakacita sintembauzyo walo iwakaimba kuti: “Kojalula meso aangu kutegwa ndizibone bwini mbozibede Zintu zibotu kapati zili mumulawo wako.” (Int. 119:18) Mutayuubyi-ubyi milawo anjiisyo zyamu Bbaibbele. Amulyaabe kutobela milawo ya “Yooyo Uusalala,” Jehova, alimwi amutole lubazu cabusungu ‘mumulimo uusalala wamakani mabotu aa Leza.’ (1Pet. 1:15; Rom. 15:16) Amuzumanane kusalala mumazuba aamamanino aakatazya. Toonse atusalale mukulilemeka kwesu akusumpula nguzu zyabweendelezi zya Leza uusalala, Jehova.\n^ par. 6 Amubone cibalo cakuti “Mibuzyo Yabasikubala” mu Ngazi Yamulindizi ya June 1, 2002.\nBubuke bwa Jesu—Ncobwaamba Kulindiswe\n“Bantu Aabo Bajisi Jehova Kali Leza Wabo”\n“Lino Muli Ciinga ca Leza”\nMAKANI EESU AAKAINDI Mumuni Wakasimpe Wamwekesya Mucisi ca Japan\nMabala Amusale naa muyanda kukkopa zyakamwaigwa NGAZI YAMULINDIZI—YAKWIIYA November 2014\nNGAZI YAMULINDIZI—YAKWIIYA November 2014


Luka 11 | Bbaibbele lili a Intaneti | Bbaibbele lya Busanduluzi Bwanyika Mpya\nMbomweelede kupaila (1-13)\nMupailo wacikozyanyo (2-4)\nMadaimona atandwa amunwe wa Leza (14-23)\nMuuya uusofweede noupiluka (24-26)\nLukkomano lwini-lwini (27, 28)\nCitondezyo ca Jona (29-32)\nLambe lyamubili (33-36)\nMaawe kuli basizikombelo baupaupa ameso (37-54)\n11 Lino wakali kupaila kubusena bumwi, eelyo naakamanizya, umwi wabasikwiiya bakwe wakamwaambila kuti: “Mwami, kotuyiisya kupaila mbubonya Johane awalo mbwaakayiisya basikwiiya bakwe.” 2 Aboobo wakabaambila kuti: “Nomupaila, amwaambe kuti: ‘Taata, alisalazyigwe zina lyako.+ Abuboole Bwami bwako.+ 3 Abuzuba kotupa cakulya cesu kweelana anzyotuyandika buzuba abuzuba.+ 4 Alimwi kotulekelela zibi zyesu,+ nkaambo andiswe tulabalekelela boonse ibajisi milandu kulindiswe;+ alimwi utatunjizyi mumasunko.’”+ 5 Mpoonya wakabaambila kuti: “Atwaambe kuti umwi akati kanu kajisi mweenzinyina eelyo akati kamasiku waunka kulinguwe akumwaambila kuti, ‘Kondigwasya* zinkwa zyotatwe musa, 6 nkaambo lino aawa ndaswaigwa mweenzuma umwi uuli mulweendo, pele ndinyina cakumupa.’ 7 Pele ooyo kali muŋanda wamwiingula kuti: ‘Koleka kundikatazya. Mulyango wajalwa kale, alimwi mebo abana bangu basyoonto toona kale. Tandikonzyi kubuka akukupa cintu cili coonse.’ 8 Ndimwaambila kuti, masimpe ulabuka natayandi akumupa zyoonse nzyayanda ikutali akaambo kakuti mweenzinyina, pele akaambo kakuti wazumanana kumukombelezya.+ 9 Aboobo ndimwaambila kuti, amuzumanane kulomba,+ eelyo muyoopegwa nzyomulomba; amuzumanane kuyandaula, eelyo muyoojana; amuzumanane kukonkomona, eelyo muyoojalwidwa.+ 10 Nkaambo muntu uuli woonse uulomba ulatambula,+ ooyo uuyandaula ulajana, ayooyo uukonkomona ulajalwidwa. 11 Nkaambo sena nkwali usyi akati kanu uunga ikuti mwanaakwe wamulomba nswi, ulamupa nzoka muciindi canswi?+ 12 Naa ikuti walomba ji, sena ulamupa kabanze? 13 Aboobo ikuti nywebo nokuba kuti muli babi, mulicizyi kubapa zipego zibotu bana banu, nkokuti Taata uuli kujulu uyakwiinda kubapa muuya uusalala aabo ibamulomba!”+ 14 Aciindi cimwi wakatanda daimona ilyakali kulesya muntu kwaambaula.+ Nolyakazwa daimona, muntu ooyo syaataambi wakaambaula, eelyo makamu aabantu akagambwa.+ 15 Pele bamwi akati kabo bakati: “Utanda madaimona kwiinda munguzu zya Belezebule* imweendelezi wamadaimona.”+ 16 Mpoonya bamwi kabayanda kumusunka bakatalika kumwaambila kuti abape citondezyo+ kuzwa kujulu. 17 Mbwaanga wakalizyi ncibakali kuyeeya,+ wakabaambila kuti: “Bwami buli boonse bwaandeene bulanyonyooka, aŋanda yaandeene ilawa. 18 Mbubonya buyo, ikuti awalo Saatani waandaana mwini, ino bwami bwakwe bulaima buti? Nkaambo kayi mwaamba kuti nditanda madaimona munguzu zya Belezebule. 19 Ikuti mebo nditanda madaimona munguzu zya Belezebule, ino bana banu baatanda munguzu zyani? Nkakaambo kaako bayoomubeteka. 20 Pele ikuti munwe wa Leza+ ngonditandya madaimona, nkokuti Bwami bwa Leza ncobeni bwamusikila kamutabuyeeyeli.+ 21 Muntu singuzu uujisi zilwanyo zikkwene nalindilila ŋanda yakwe, lubono lwakwe lunookwabilidwe kabotu. 22 Pele ikuti umwi uujisi nguzu kumwiinda wamulwana akumuzunda, nkokuti ulamunyanga zilwanyo zyakwe zyoonse eezyo nzyaakali kusyoma, akwaabanya bamwi zintu nzyaabweza kulinguwe. 23 Kufwumbwa ooyo uutali kulubazu lwangu mulwani wangu, alimwi kufwumbwa ooyo uutabunganyi antoomwe andime ulamwaya.+ 24 “Ciindi muuya uusofweede nouzwa mumuntu, ulainda mumasena aatakwe maanzi kuyandaula busena bwakulyookezyela, alimwi watabujana busena waamba kuti, ‘Ndilapiluka kuŋanda yangu nkondakazwa.’+ 25 Eelyo wasika ulajana ŋanda eeyo ilikukwidwe akubambwa kabotu. 26 Lino ulainka kuyooleta myuuya iimbi iili ciloba mibi kwiinda nguwo, eelyo yanjila mukati ilakkala mumonya oomo. Aboobo bukkale bwamamanino bwamuntu ooyo bulabija kapati kwiinda bwakusaanguna.” 27 Lino naakacili kwaamba majwi aaya, mukaintu umwi munkamu yabantu wakoompolola akumwaambila kuti: “Ulikkomene mutumbu wakakuyumwide mwida lyakwe akukunyonsya!”+ 28 Pele Jesu wakati: “Peepe, ibakkomene mbaabo baswiilila jwi lya Leza akucita ncolyaamba!”+ 29 Lino makamu aabantu naakali kubungana antoomwe, wakatalika kwaamba kuti: “Izyalani eeli ndibi; liyanda kupegwa citondezyo, pele kunyina citondezyo ncoliyoopegwa ccita buyo citondezyo ca Jona.+ 30 Nkaambo mbubonya Jona+ mbwaakaba citondezyo kubantu bamu Nineve, awalo Mwanaamuntu uyooba citondezyo kuzyalani eeli. 31 Mwami mukaintu wakumusanza+ uyoobusyigwa mubuzuba bwalubeta antoomwe abantu bamuzyalani eeli, eelyo uyoobapa mulandu, nkaambo walo wakaboola kuzwa kumagolelo aanyika kutegwa azoomvwe busongo bwa Solomoni. Pele amubone! Imupati kwiinda Solomoni mpali aano.+ 32 Bantu bamu Nineve bayoobusyigwa mubuzuba bwalubeta antoomwe azyalani eeli, eelyo bayoolipa mulandu, nkaambo bakeempwa kumajwi ngaakakambauka Jona.+ Pele amubone! Imupati kwiinda Jona mpali aano. 33 Amana kuyasya lambe, muntu talisisi naa kulivwunika cisuwo,* pele ulalibikka acibikkilo calambe,+ kutegwa aabo banjila bamunikilwe. 34 Liso ndelambe lyamubili. Ikuti liso lyako kalilangide buyo acintu comwe,* mubili wako woonse ulaba mumumuni* awalo; pele ikuti liso lyako kalilaamunyono,* mubili wako ulaba mumudima awalo.+ 35 Aboobo, cenjela kutegwa mumuni uuli mulinduwe utabi mudima. 36 Eelyo ikuti mubili wako woonse kaumweka, kautajisi cibeela cili coonse camudima, mubili ooyo woonse unoomweka mbubonya mbuli lambe likumunikila.” 37 Naakamana kwaamba majwi aaya, mu Farisi umwi wakamulomba kuti akalye anguwe. Aboobo wakanjila akukkala kuti balye. 38 Pele mu Farisi ooyo wakagambwa kubona kuti wakaile kulya katasambide kumaanza.*+ 39 Pele Mwami wakamwaambila kuti: “Lino nywebo noba Farisi, musanzya buyo kunze aankapu amutiba pele mumyoyo yanu muzwide buyo busyaacivwulemwangu abubi.+ 40 Nywebo nobafwubafwuba! Sena ooyo wakapanga anze tali ngonguwe wakapanga amukati? 41 Pele, amupe zintu zili mumyoyo yanu kazili zipego zyaluse,* eelyo zintu zyanu zyoonse ziyoosalala. 42 Pele maawe kulindinywe noba Farisi, nkaambo mulapa cakkumi cazisyu zyaluyuni azisyu zimwi zyoonse,+ pele tamubikkili maano kubululami aluyando lwa Leza! Eezyi zintu mwakaleelede kuzicita, pele eezyo zintu zimwi tiimwakeelede kuzisotoka azyalo.+ 43 Maawe kulindinywe noba Farisi, nkaambo muyanda zyuuno zyakumbele* muzikombelo akwaanzyigwa mumisika!+ 44 Maawe kulindinywe, nkaambo muli mbuli zyuumbwe eezyo zitalibonyi+ cakuti bantu baleenda alinzizyo kabatazyi!” 45 Mukwiingula, umwi wabaabo bazyi Mulawo wakamwaambila kuti: “Omwiiyi, mukwaamba boobo nkokuti watutukila andiswe.” 46 Mpoonya wakati: “Maawe akulindinywe nomuzyi Mulawo nkaambo mutukka bantu mikuli iiminya kunyamuna, kakuli nywebo nobeni tamusoli kwiiguma mikuli eeyo nokuba akanwe buyo!+ 47 “Maawe kulindinywe nkaambo muyaka zyuumbwe zyabasinsimi kakuli bamauso mbabakabajaya!+ 48 Ncobeni muliizyi micito yabamauso alimwi mulaizuminizya, nkaambo balo bakajaya basinsimi+ pele nywebo muyaka zyuumbwe zyabo. 49 Nkakaambo kaako busongo bwa Leza abwalo bwakati: ‘Ndiyoobatumina basinsimi abaapostolo, eelyo bamwi bayoobajaya akubapenzya, 50 aboobo zyalani eeli liyooseswa bulowa bwabasinsimi boonse bakajaigwa kuzwa kumalengelo aanyika,*+ 51 kuzwa kubulowa bwa Abelo+ kusikila kubulowa bwa Zekariya ooyo iwakajaigwa akati kacipaililo aŋanda.’*+ Inzya, ndimwaambila kuti, izyalani eeli liyooseswa bulowa oobo. 52 “Maawe kulindinywe nomuzyi Mulawo, nkaambo mwakanyanga bantu kkii yaluzyibo. Nywebo nobeni tiimwakanjila alimwi aabo bayanda kunjila mulabalesya!”+ 53 Lino naakazwa ooko, balembi aba Farisi bakatalika kumubumba canguzu akumubuzya mibuzyo aimbi minji, 54 kabamuteyede kutegwa bamujanine mulandu mumajwi aakwe.+\n^ Mu Chigiriki, “Kondikweletesya.”\n^ Izina libelesyegwa kwaamba Saatani.\n^ Mu Chigiriki “kalitali kabotu; ndibi.”\n^ Naa “zibotu kapati.”\n^ Amubone bupanduluzi buyungizyidwe kuli Mt 25:34.\n^ Naa “atempele.”


Ino Boofwu Babona Nzi?\nSinsimuka! | November 2015\nAMUBALE MU Afrikaans Albanian Amharic Arabic Armenian Bulgarian Cebuano Chichewa Chinese (Traditional) Chinese Mandarin (Simplified) Chitonga Chitumbuka Cibemba Croatian Czech Danish Dutch English Estonian Ewe Fijian Finnish French Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kinyarwanda Kirghiz Kirundi Korean Lingala Lithuanian Luvale Macedonian Malagasy Maltese Myanmar Norwegian Polish Portuguese Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Vietnamese Waray-Waray Xhosa Zulu\n“Ndakaba apenzi lyakutabona kabotu buzuba nondakazyalwa ciindi nobakandibikka musamu mukali mumeso. Nindakali mukubusi ndakabeda limwi moofwu alimwi ndakatyompwa kapati.”—Ba Paqui, ibakaintu ibajisi myaka iili akati ka 40 a 60 ibakwetwe kumoofwu.\nKOOFWAALA naa penzi lijatikizya kutabona lilakonzya kuboola akaambo katwaambo tunji kubikkilizya akulicisa naa bulwazi. Eeci cilakonzya kwaajatikizya meso, nsinga zyameso naa bongo. Bantu ibaleka kubona kabotu naa iboofwaala kanji-kanji balimvwa kutabikkilwa maano, buumba alimwi akuyoowa. Nokuba boobo ibanji balaiya kuliyumya alimwi akupona buumi bukkomanisya.\nKanji-kanji meso ngaatupa kuzyiba zintu izituzingulukide. Aboobo, ikuti muntu waba moofwu, ubelesya nzila zimwi kapati mbuli kuswiilila, kununkizya, kujata alimwi akulabila.\nKweelana amagazini iitegwa Scientific American, buvwuntauzi kujatikizya neuroplasticity (mbobubeleka bongo) butondezya kuti bongo bulakonzya “kucinca kweelana abukkale.” Cibalo cakayungizya kuti: “Bumboni butondezya kuti ciindi bongo nobutatambuli milumbe kuzwa kuzizo zimwi zyamubili, bulakonzya kubambulula zintu kutegwa bugwasyilizye akupa kuti zizo zimwi zibelekele antoomwe.” Amulange-lange makani aatobela.\nKumvwa: Majwi, mijiinci, kulila kwazintu kulakonzya kugwasya kweezyeezya cintu cimwi. Mwaalumi moofwu wazina lyakuti Fernando wakaamba kuti: “Ndaiya kuyeeya alimwi akuzyiba bantu kwiinda mumajwi aabo naa mbobeenda.” Ba Juan abalo iboofwu bakaamba kuti: “Kumuntu moofwu, ijwi lyamuntu umwi ncecizyibyo.” Mbubwenya mbocibede kubantu boonse, muntu moofwu ulabikkila maano mbolimvwika ijwi, calo cikonzya kumuzyibya mbwalimvwide muntu naambaula.\nKumuntu moofwu iwakayiisyigwa kabotu kuswiilila, mbokumvwika cilakonzya kwaamba zinji kujatikizya busena, nkoitozya myootokala, mboili mpati luumu alimwi ampozibede zintu zimwi.\nKununkizya: Kununkizya akwalo kulakonzya kugwasya kuzyiba, kutali buyo nkocibede cintu icinunkilila. Mucikozyanyo, ciindi moofwu neenda munzila, kununkizya kulakonzya kumugwasya kuyeeyela busena mbobubede calo icikonzya kubikkilizya amisika, mobasambala kkofi, zyakulya, azimwi buyo. Aboobo, zintu izilila lyoonse zilakonzya kugwasya kuyeeyela maapu mboibede, mbubwenya kujata mbokugwasya kuzyiba cintu mbocibede.\nKujata: Ba Francisco bakaamba kuti: “Minwe yangu ngameso aangu.” Kubelesya nkoli kulakonzya kuyungizya nkoikonzya kusika minwe eeyo. Ba Manasés ibakazyalwa kabali boofwu alimwi ibakaiya kubelesya nkoli kubwana bakaamba kuti: “Ndilizyi eeni mpondibede. Ndilalumba akaambo kazizo zimbi nzyondijisi, kucikonzya kwiibaluka, alimwi ambotubambidwe tuzila twamumabali aamugwagwa twalo ntondizyiba kwiinda mukubelesya nkoli yangu.”\nKubala magazini ya Ngazi Yamulindizi yaboofwu\nKujata alimwi kulabagwasya boofwu kubala kwiinda mukubelesya mabbuku aaboofwu. Mubwini, mazuba aano tacigambyi kumoofwu kubelesya nzila zili mbozibede kutegwa zimugwasye kuba aluzyibo alimwi akuzyiba makani aa Leza. Kuyungizya aamabbuku aaboofwu, kuli nzila zimbi izibikkilizya azyakuswiilila zyakalekkoodwa alimwi amakkompyuta. Kwiinda muzibelesyo eezyi, boofwu balakonzya kubala Bbaibbele alimwi amabbuku aaindene-indene aagwasya kwiiya Bbaibbele. *\nMabbuku aaya aamba kujatikizya Leza abagwasya kapati alimwi akubapa bulangizi ba Paqui alimwi abalumi babo ibaambwa kumatalikilo aacibalo. Kuyungizya waawo, balagwasyigwa amukwasyi mupati wakumuuya, mbungano ya Bunakristo ya Bakamboni ba Jehova. Ba Paqui baamba kuti: “Lino tulapona mbubonya mbobapona bantu boonse alimwi bunji bwazintu tulalicitila tobeni.”\nMasimpe, boofwu bulaleta buyumuyumu ibulibedelede. Pele cilakulwaizya kaka kuti bukkale nobwacinca, bantu balabulwana buyumuyumu oobo alimwi akuzumanana mubuumi kabakkomene!\n^ par. 10 Bakamboni ba Jehova balasimba mabbuku aaboofwu aagwasya kwiiya Bbaibbele mumyaambo iinda ku 25.\nNokuba Kuti Ndili Moofwu, Ndipona Buumi Bukkomanisya\nBa Marco Antonio mbalumi, mbazyali alimwi balacita makwebo. Alimwi bakazyalwa kabali boofwu. Bakabandika abalembi ba Sinsimuka! kujatikizya lukkomano alimwi abuyumuyumu mbobajana.\nMbomuli basimakwebo, ino mucikonzya buti kweendelezya makwebo?\nMulimo ngondicita ubikkilizya kwiingula mafooni, kubonana abantu ibaula zintu kulindiswe akutuletela zintu, alimwi akutuma mali kubbanki.\nNzintu nzi nzyomucita nomulikondelezya?\nNdilayandisya kwiimba. Kundipa kukatalukwa. Alimwi ndilalizya piano nokuba kuti kuli buyumuyumu nkaambo tandikonzyi kubala manooti aanyimbo zyaboofwu kumwi kandilizya piano kubelesya maanza oonse obilo. Ndayanda kulizya piano, ndisaanguna kubala manooti kubelesya janza lyalulyo mpoonya akulizya piano kubelesya lyalumwensyi. Mpoonya ndilainduluka kucita oobo, pele akucincanya maanza kweelana ancondicita. Ndaazyiba manooti mumoyo, ndilalizya kubelesya maanza oonse obilo.\nSena kuli buyumuyumu mbomwakajana?\nNindakali kuyaabukomena, bazyali bangu alimwi abanabokwesu bakali kundilanganya kabotu alimwi bakali kundibona mbuli kuti ndilalanga. Nokuba boobo, ndakali kulinontola akuwa pele ndakazyibila kulicitila bunji bwazintu muntu uulanga nzyakonzya kucita. Nindakakomena icintu cilikke icakali kundipenzya mumizeezo nkutacikonzya kweenzya mootokala.\nLino ndilikwete alimwi ndili muzyali, ndijisi mukwasyi mubotu ngondilanganya alimwi uundigwasyilizya. Mwanaangu musankwa David wakatambukilwa penzi ndyondijisi—kutabona. Pele ndilasolekesya kumupa cikozyanyo cibotu. Ndiyanda kuti aiye kuti kwiinda mukukkazika moyo alimwi akuba amakanze, ulakonzya kucita zintu zinji.\nLino mulijisi mubwa uumusololela. Nkaambo nzi ncomwakasala kuba amubwa?\nNondili a Dante, mubwa wangu, ndilacikonzya kufwambaana kweenda akweeleba ntenda. Nonduunka kubusena bumwi ciindi cakusaanguna, bakaintu bangu ba Loli balo ibalanga, balatusindikila kutegwa Dante aizyibe nzila eeyo. Pele kwaamba masimpe kumatalikilo cakali kundiyumina kusyoma mubwa kuti kandigwasya kweeleba ntenda nondili anguwe. Nokuba boobo, Dante ndakatalika kumusyoma cakumaninina. Taciko makani azicitika aawo mpotubede, ulabikkila maano kumulimo. Pele kuti ndamwaangununa ntambo munsingo, utalika kulilemeka mbuli babwa bamwi.\nMbomuli umwi wa Bakamboni ba Jehova, ino mucikonzya buti kwiiya Bbaibbele?\nCiindi lusumpuko kujatikizya boofwu nolwakali lusyoonto, ba Loli bakali kundibalila Bbaibbele alimwi amabbuku aamba zyamu Bbaibbele. Bakali kundigwasya kapati. Aboobo, ndakali kucikonzya kupa makani kumiswaangano yambungano. Nokuba boobo, mazuba aano ndilalibalila nkaambo ndilijisi Bbaibbele alimwi amabbuku aaboofwu aagwasya kwiiya. Alimwi ndilacikonzya kuunka awebbusaiti ya Bakamboni ba Jehova—jw.org—akukkopa zyakuswiilila zyakalekkoodwa. Ndilijisi muncini waboofwu uundigwasya kubala izili akkompyuta yangu. Muncini ooyu ulijisi tumapini tusyoonto-syoonto twalo itupanga mabala aaboofwu. Cilagambya kapati!\nCoolwe ncondikkomanina kapati nkugwasyilizya kulemba mumwaambo waboofwu kuofesi yamutabi yaku Spain ya Bakamboni ba Jehova ku Madrid. Kutegwa balembe mulumbe uumvwika mumabbuku aaboofwu, aabo ibalemba mabbuku balaibikkila maano mizeezo njobapa boofwu. Aboobo, kuzwa ansi aamoyo ndilimvwa kuti ndilayandwa abakwesu bakumuuya alimwi abacizyi.\nSena mulakkomana kuyanzana abantu?\nInzya, kwaambisya bamukwasyi wangu alimwi a Bakambonima balo mbondibeleka limwi mumulimo wakukambauka kuŋanda aŋanda. Bakwesu alimwi abacizyi bakumuuya balandibikkila maano mbubwenya mbobacita kubantu boonse. Mubwini zimwi ziindi balaluba kuti ndili moofwu.\nKuyungizya waawo, mulimo wakukambauka ulandigwasya kwaambila bantu bulangizi ibutaliboteli ibujanika mu Bbaibbele. Mucikozyanyo, mulugwalo lwa Isaya 35:5 tubala kuti mumfwulumende ya Bwami bwa Leza, “meso aaboofwu ayoojaluka.” Ciindi Jesu Kristo naakali anyika, wakaponya boofwu, ikututondezya mbokuyooba kumbele. (Matayo 15:30, 31) Aboobo, penzi lyakoofwaala ndyaciindi buyo cisyoonto mbubwenya mbuli bulema boonse. Mu Paradaiso anyika taakwe uuyakwaamba kuti ‘ndaciswa naa ndalemana.’—Isaya 33:24; Luka 23:43.\nMAKANI AAYEEME AMUTWE UULI ACIVWUMBYO Sena Bantu Bayaabucileka Kukomba?\nKUBUZYA-BUZYA Syaazibwene Mulwiiyo Lwanamba Ulapandulula Mbwaakatalika Kusyoma Muli Leza\nLUGWASYO KUMIKWASYI Mbomukonzya Kubalumbaizya Bana\nNCOLYAAMBA BBAIBBELE Mamanino Aanyika\nSENA CAKALENGWA BUYA? Nzila Njozibelesya Zisyango Kubalila Ciindi\nMabala Amusale naa muyanda kukkopa zyakamwaigwa SINSIMUKA! November 2015 | Sena Bantu Bayaabucileka Kukomba?\nNovember 2015 | Sena Bantu Bayaabucileka Kukomba?\nSINSIMUKA! November 2015 | Sena Bantu Bayaabucileka Kukomba?\nKupona Koli Syaataambi Alimwi Koli Moofwu


Luyando lwaLeza Talumani Pe\nBALA MU Afrikaans Alur Amharic Aymara Azerbaijani Azerbaijani (Cyrillic) Bassa (Cameroon) Batak (Karo) Belize Kriol Biak Bicol Boulou Cebuano Chichewa Chin (Hakha) Chin (Tiddim) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chitonga Chitonga (Zimbabwe) Chitumbuka Chiyao Chokwe Cibemba Cinyanja Colombian Sign Language Cuban Sign Language Danish Douala Dutch English Ewe Fijian Filipino Sign Language Fon French Ga German Greek Guarani Gun Haitian Creole Herero Hiligaynon Hindi Hungarian Iloko Indian Sign Language Indonesian Irish Isoko Javanese Jula Kabiye Kabuverdianu Karen (S'gaw) Kazakh Kikaonde Kikuyu Kiluba Kinyarwanda Kirghiz Kiribati Kirundi Kisi Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lahu Lhukonzo Lingala Lomwe Luganda Luvale Malay Malayalam Mambwe-Lungu Mbunda Mixtec (Guerrero) Mongolian Moore Myanmar Ndebele Ndebele (Zimbabwe) Nepali Ngangela Nias Norwegian Nyaneka Okpe Otetela Pangasinan Poqomchi' Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Romany (Southern Greece) Russian Samoan Sango Sena Sepedi Sesotho (South Africa) Seychelles Creole Shona Sidama Silozi Sinhala Spanish Spanish Sign Language Sunda Swahili Swahili (Congo) Swedish Tagalog Tamil Tetun Dili Thai Tigrinya Tok Pisin Tongan Tshiluba Tuvaluan Ukrainian Urhobo Uruund Valencian Vietnamese Wayuunaiki Wolaita Zande\n“Oku nkokuyanda Leza, kuti twabamba milazyo yakwe, alimwi milazyo yakwe tiili miyumu.”—1 JOHANE 5:3.\n1, 2. Niinzi chipa kuti tuyande Jehova Leza?\nULAMUYANDA na Leza? Ulakonzya kutondeezya kuti ulamuyanda kwiinda mukulipeda kulinguwe. Leza ulakonzya kuba Mweenzinyokwe nguyandisya. Pesi Jehova wakasaanguna kukuyanda kutanamuziba. MuBbayibbele tubala kuti: “Swebo tulamuyanda nkaambo nguwakasaanguna kuyanda ndiswe.”—1 Johane 4:19.\n2 Yeeya atala azintu zitondeezya kuti Jehova ulatuyanda. Wakatupa nyika mbotu kuti tukkale azintu zilimumo kuti tubotelwe mubuumi. (Matayo 5:43-48; Ciyubunuzyo 4:11) Jehova uyanda kuti tube abweenzinyina bulikabotu anguwe akuti tukonzye kwiiya atala anguwe. Tuswiilila Jehova chiindi nitubala Bbayibbele. Alubo ulaswiilila chiindi nitukomba. (Intembauzyo 65:2) Ubelesya muuya uusalala kuti atuzulwide akutusimya. (Luka 11:13) Wakatuma Mwanaakwe ngwayandisya aanyika kuti azootununune kuchibi alufu.—Bala Johane 3:16; BaRoma 5:8.\n3. Kujana twachita biyeni kuti tube abweenzuma bulikabotu aJehova?\n3 Yeeya atala amweenzinyokwe nguyandisya, uukugwasya muzyiimo zisiyene-siyene. Weelede kubeleka changuzu kuti bweenzinyokwe amuntu ooyo busime. Mbububede bweenzuma mbutuli aabo aJehova, nkaambo Mweenzuma ngutuyandisya. Bweenzuma mbutulaabo anguwe tabumani pe. Nkinkaako, Bbayibbele litubuzya kuti: ‘Amukkale kamuli muluyando lwa-Leza.’ (Juda 21) Kujana twazichita biyeni? Bbayibbele lyaamba kuti: “Oku nkokuyanda Leza, kuti twabamba milazyo yakwe, alimwi milazyo yakwe tiili miyumu.”—1 Johane 5:3.\n“OKU NKOKUYANDA LEZA”\n4, 5. (a) ‘Kuyanda Leza’ chambaanzi? (b) Wakatalika biyeni kuyanda Jehova?\n4 Kweendelana azyaambwa aBbayibbele, ‘kuyanda Leza’ chambaanzi? Tachaambi kuti Leza nguwe utuyanda pesi chaamba kuti ndiswe tuyanda Leza. Uchiyeeyede na nwaakasaanguna kuyanda Leza?\nChiindi nulipeda kuli Jehova akubbabbatizigwa, utondeezya kuti ulamuyanda akuti uyanda kumuswiilila kukabe kutamani\n5 Yeeya mbwaakalimvwa chiindi nwaakasaanguna kwiiya kuti Jehova uyanda kuti ukakkale munyika mpya kukabe kutamani. Wakiiya atala amabambe Jehova ngaakachita kuti eechi chikonzeke alubo wakayiya kuti Jehova wakatupa chipo chipati kwiinda mukutuma Mwanaakwe aanyika. (Matayo 20:28; Johane 8:29; BaRoma 5:12, 18) Nwaakaziba kuti Jehova ulakuyanda, zyakapa kuti umuyande loko.—Bala 1 Johane 4:9, 10.\n6. Kuyanda umwi muntu kuswaanizyaanzi? Kuyanda Leza kwakapa kuti uchiteenzi?\n6 Pesi kuyanda Leza akali matalikilo biyo. Muchikozyano, muntu ngutumvwananaawe tumuchitila zyiingi kutali kumubuzya kuti “ndilakuyanda” luzutu. Kumuyanda kupa kuti tuchite zintu zimubotezya. Alubo kuyanda Jehova kwakapa kuti upone munzila iimubotezya. Luyando oolo nilwakasima, lwakapa kuti ulipede kulinguwe akuti ubbabbatizigwe. Kwiinda mukuchita oobo, wakasyomezya Jehova kuti uyoomubelekela kukabe kutamani. (Bala BaRoma 14:7, 8.) Kujana wachizuzikizya biyeni chisyomezyo eechi?\n“TWABAMBA MILAZYO YAKWE”\n7. Kuyanda Jehova kupa kuti tuchiteenzi? Milawu yakwe imwi ityeni?\n7 Kuyanda Jehova kupa kuti ‘tubambe milazyo yakwe.’ Tuzichita biyeni eezi? Kwiinda mukumuswiilila. MuBbayibbele, Jehova utuyiisya mbutweelede kupona. Muchikozyano, utubuzya kuti kukolwa, kubba, kubeja, koonana amuntu ngutakwetenaawe, kukomba muntu naakuti chimwi chintu kutali Jehova, nkubisya.—1 BaKorinto 5:11; 6:18; 10:14; BaEfeso 4:28; BaKolose 3:9.\n8, 9. Kujana twaziziba biyeni zintu Jehova nzyayanda kuti tuchite muzyiimo mututabikkilidwe milawu ilaantanganana? Pa chikozyano.\n8 Pesi kuti tubotezye Jehova, tweelede kuchita zyiingi kutali kubamba milawu yakwe luzutu. Jehova tatubikkilide mulongo wamilawu muzintu zyoonse. Muli zimwi zyiimo, Bbayibbele talitubikkilide milawu ilaantanganana itondeezya mbutweelede kuchita. Niinzi chikonzya kutugwasya kuti tusale kabotu? (BaEfeso 5:17) MuBbayibbele, muli njiisyo akasimpe zitugwasya kubona Jehova mbazibona zintu. Kubala Bbayibbele kutugwasya kuti tubone Jehova mbuuli Muntu wachoonzyo. Tuziba mbayeeya, zintu nzyayanda anzyatayandi.—Bala Intembauzyo 97:10; Tusimpi 6:16-19; langa Makani Aakumamanino 1.\n9 Muchikozyano, tuchita biyeni chiindi nituyanda kweebela TV naakuti chiindi nituyanda kubelesya Intaneti? Jehova tatubuzyi chaantanganana nzitweelede kuchita. Pesi malayilile ngatupa atugwasya kuti tusale kabotu. Mazubaano, zyakulikondelezya zyiingi zisungwaazya kulwana akoonana. MuBbayibbele, Jehova utubuzya kuti, “moyo wakwe ulisulide basikufumpa” akuti “uyoobabeteka baamu abasimalale.” (Intembauzyo 11:5; BaHebrayo 13:4) Malayilile aaya kujana atugwasya biyeni kuti tusale kabotu? Kuziba zintu Jehova nzyatayandi anzyabona kuti nkutalilemeka, kuyoopa kuti tuzitantamuke.\n10, 11. Nkamboonzi nituswiilila Jehova?\n10 Nkamboonzi nituswiilila Jehova? Tatuchiti oobo akaambo kakuyoowa kupegwa chisubulo naakuti mapenzi ngitukonzya kujana kuti teetwasala kabotu. (BaGalatiya 6:7) Pesi tuswiilila Jehova nkaambo tulamuyanda. Tuyanda kubotezya Taateesu wakujulu, mbuuli bana mbubabotezya wisi. Nichoonzyo, kuziba kuti Jehova ulabotelwa muzintu nzituchita kulabotezya!—Intembauzyo 5:12; Tusimpi 12:2; langa Makani Aakumamanino 2.\n11 Tatuswiilili Jehova chiindi zintu nizilikutweendela kabotu luzutu naakuti nitwabula zyakuchita. Alubo tatusali kuti njiili milawu azyeelelo nzitweelede kutobela anjituteelede kutobela. (Deuteronomo 12:32) Pesi tulamuswiilila amoyo woonse mbuuli sintembawuzyo mbakaamba naakati: “Ilandikondezya milazyo yako, njenjandisya.” (Intembauzyo 119:47; BaRoma 6:17) Tuyanda kuba mbuuli Nowa wakatondeezya kuti ulamuyanda Jehova kwiinda mukuchita zyoonse nzyaakabuzigwa. Bbayibbele lyaamba kuti Nowa “wakacita obo.” (Matalikilo 6:22) Tuyandi na kuti Jehova azoowambe oobo kuli nduwe?\n12. Kujana twachita biyeni kuti Jehova abotelwe?\n12 Jehova umvwa biyeni chiindi nitumuswiilila? ‘Moyo wakwe ulakondwa.’ (Tusimpi 11:20; 27:11) Yeeyesesya atala amakani aaya! Tupa kuti Mulengi wazintu zyoonse abotelwe chiindi nitumuswiilila. Nikuba boobo, Jehova tatusinikizyi biya pe. Pesi wakatupa lwaangunuko lwakulisalila. Eezi zyaamba kuti tulakonzya kulisalila kuchita chibi naakuti chibotu. Kuyanda Jehova kupa kuti tusale kabotu akuti tupone buumi buli kabotu.—Deuteronomo 30:15, 16, 19, 20; langa Makani Aakumamanino 3.\n“MILAZYO YAKWE TIILI MIYUMU”\n13, 14. Tuzi biyeni kuti milawu yaJehova teemiyumu pe? Pa chikozyano.\n13 Kujana twaamba kuti milawu yaJehova miyumu na kwiitobela naakuti ipa kuti tutabotelwi? Bbayibbele lipandulula kuti: “Milazyo yakwe tiili miyumu.” (1 Johane 5:3) Bbala lyachiGrikki liti “miyumu,” lyaamba “kulema.” Mumagwalo amwi, bbala eeli lipandulula milawu iitamvwisisiki, bantu bayanda kweendelezya naakuti bayanda kumizya bamwi. (Matayo 23:4; Incito 20:29, 30) Bbayibbele litegwa New English Translation, lyaamba kuti: “Milawu yakwe tiiminyi.” Milawu yaJehova “tayilemi” alubo tulakonzya kwiiswiilila. Zintu nzyatubuzya kuti tuchite zitondeezya kuti ulatuyanda.\n14 Muchikozyano, atuteedi ulikugwasya mweenzinyokwe ulikulongela kubusena bumwi. Wamujana walongela kale zintu zyakwe mumabbokesi. Mabbokesi amwi mawuba kaabwezeka, pesi amwi malemu zyakuti ayanda bantu babili kuti baabweze. Zilachita na kuti mweenzinyokwe akubuzye kuti ubweze aalya malemu awulikke? Tazichiti pe. Nkamboonzi? Nkaambo tayandi pe kuti uminwe. Jehova uli mbuuli mweenzinyokwe uulya, nkaambo tatubuzyi kuti tuchite zintu nzitutakonzyi. (Deuteronomo 30:11-14) Jehova ulizi mbutubede, “nkaambo ulizi mbububede buntu bwesu, ulaibulukwa kuti tuli bulongo buyo.”—Intembauzyo 103:14.\n15. Nkamboonzi nitusyoma kuti milawu yaJehova ilatugwasya?\n15 Musa wakabuzya maIsrayeli kuti milawu yaJehova yakali kuyoobagwasya kuti “bakale kabotu” akuti kuswiilila kwakali kuyoopa kuti ‘bapone.’ (Deuteronomo 5:28-33; 6:24) Mbukubede nikuba mazubaano. Zintu zyoonse Jehova nzyatubuzya kuti tuchite zigwasya ndiswe. (Bala Isaya 48:17.) Taateesu Jehova, ulizizi nzituyanda. (BaRoma 11:33) Bbayibbele litubuzya kuti: “Leza nduluyando.” (1 Johane 4:8) Eezi zyaamba kuti zintu zyoonse Jehova nzyaamba akuchita uzichita chaluyando.\n16. Tuzi biyeni kuti tulakonzya kuswiilila Leza nikuba kuti tatumaninide akuti tukkede munyika yeendelezegwa aDyabbulosi?\n16 Chimwi chiindi kuswiilila Leza kulatuyumina. Nkaambo tukkede munyika yeendelezegwa aDyabbulosi. Dyabbulosi usungwaazya bantu kuti bachite zibi. (1 Johane 5:19) Alubo, tulwana akutamaninina mumizeezo amumubili, zipa kuti kutuyumine kuswiilila Leza. (BaRoma 7:21-25) Pesi kuyanda Jehova nkuko kutupa manguzu aakuti tuchite zilikabotu. Jehova ulakubona kweezya nkutuchita kuti tumuswiilile alubo ulatugwasya kwiinda mukutupa muuya uusalala. (1 Samuele 15:22, 23; Incito 5:32) Muuya uusalala upa kuti tube abube butugwasya kuti chituubile kuswiilila Leza.—BaGalatiya 5:22, 23.\n17, 18. (a) Tuyooyiyaanzi mubbuku eeli? (b) Tuyooyiyaanzi muchaandaano chitobela?\n17 Mubbuku eeli, tuyooyiya mbutukonzya kupona munzila iibotezya Jehova. Tuyooyiya mbutweelede kupona kweendelana amalayilile aakwe azyeelelo zyakulijata mubuumi bwesu. Tweelede kuziba kuti Jehova tatusinikizyi biya pe kuti tumuswiilile. Ikuti twasala kuswiilila Leza, tulapona buumi bulikabotu lino alubo tuyoojana zilongezyo zyiingi kunembo. Kwiinda zyoonse, kuswiilila Leza kutondeezya kuti tulamuyanda.—Langa Makani Aakumamanino 4.\n18 Jehova wakatupa manjezeezya kuti tukonzye kuziba chibotu achibi. Kuti manjezeezya eesu twaayiisya kabotu, ziyoopa kuti ‘tubambe milazyo yakwe.’ Manjezeezya niinzi? Alubo kujana twaayiisya biyeni? Atubone.\n1 LEZA ULAKUYANDA\n‘Amukkale kamuli muluyando lwaLeza . . . lutola kubuumi butamani.’—Juda 21\nNiinzi chitondeezya kuti Leza ulakuyanda?\nJohane 3:16; 1 Johane 4:8-10; Ciyubunuzyo 4:11\nJehova wakatupa nyika kuti tukkale azintu zili mumo kuti tubotelwe mubuumi. Makanze aLeza taakachincha pe chiindi Adamu aEva nibakabisya. Wakapa Mwanaakwe kuti abe chinunuzyo kuti bantu bakajane buumi butamani.\nIntembauzyo 65:2; Incito 5:32\nJehova ubelesya Bbayibbele, muuya uusalala ankombyo kuti atugwasye mubuumi. Ulatuswiilila chiindi nitukomba.\n2 KUSWIILILA JEHOVA KULATUGWASYA\n“Ndime Jehova Leza wako. Ndime uukwiiyisya kuti ugwasigwe.”—Isaya 48:17\nKuswiilila Jehova kukugwasya biyeni?\nDeuteronomo 5:28-33; 6:24\nJehova ulazibona zyoonse nzituchita kuti tumuswiilile. Kumuswiilila kupa kuti tupone buumi bulikabotu lino akuti tukajane zilongezyo kunembo.\n3 KUJANA WATONDEEZYA BIYENI KUTI ULAMUYANDA JEHOVA?\n“Oku nkokuyanda Leza, kuti twabamba milazyo yakwe, alimwi milazyo yakwe tiili miyumu.”—1 Johane 5:3\nKulakonzeka na kuswiilila Leza?\nDeuteronomo 30:11; Intembauzyo 103:14\nJehova ulizi kuti tatumaninide. Nkinkaako, tatubuzyi kuti tuchite zintu nzitutakonzyi.\nTusimpi 27:11; BaRoma 7:21-25\nKuyanda Jehova kupa kuti tumuswiilile nikuba chiindi nituli mubuyumu-yumu.\nTusimpi 6:16-19; BaEfeso 5:17\nNjiisyo zizwa muBbayibbele zitugwasya kuziba kuti Leza uzibona biyeni zintu. Njiisyo eezi zipa kuti tube amizeezo iili kabotu akuti tuyande Jehova amoyo woonse. Alubo zitugwasya kuti tusale kabotu nikuba muzyiimo Bbayibbele mulitatubikkilide milawu ilaantanganana.


Matalikilo 44 IBBAIB63 - Lino wakalailila mupati - Bible Search\nMatalikilo 43 Matalikilo 45\nJosefa mbwaakasunka bananyina\n1Lino wakalailila mupati waŋanda yakwe kuti, Zuzya masaka aabantu zilyo, mbubonya mbobakonzya kunyampula, alimwi bika mali aamuntu umwi aumwi mumulomo wasaka lyakwe. 2Ayalo inkomeki yangu, inkomeki yansiliva koibika mumulomo wasaka lyamuniini, antoomwe amali aakwe aazilyo. Nkabela wakacita mbubonya mbuli Josefa mbwaakalailila. 3Buce biyo, bantu bakasungulwa kuti beende balo ambongolo zyabo. 4Lino kabatana kuya kule kuzwa kumunzi Josefa wakaambila mupati waŋanda yakwe kuti, Nyamuka, ubatobele bantu. Wabeenzya, uleelede kubaambila kuti, Ino nkaambonzi mwandiboozezya bubi mucimanga cabubotu? Nkaambonzi mwabba inkomeki yangu yansiliva? 5Sa teensi njiyo mwami wangu mwaanywida? Sa teensi njiyo njasondya? Mwabisya kukucita obo.\n6Wabeenzya, wabaambila majwi ayo. 7Lino bakamubuzya kuti, Ino nkaambonzi mwami wesu ulaamba majwi aya? Swebo tobalanda bako cilatondwa kulindiswe kucita obo. 8-Mwabona kuti mali ayo ngetwakajana mumilomo yankomo zyesu twakaaboozya kulinduwe kuzwa kunyika ya-Kanana, Ino inga twabba buti insiliva na ingolida muŋanda yamwami wako? 9-Kufumbwa muntu akati kesu tobalanda bako uujanwa kuti uli ankomeki, afwe, Aswebo toonse tulaba bazike bamwami wesu. 10Wakavuwa kuti, Kube mbubonya obo mboamba. Kufumbwa uujanwa kuti uli ankomeki abe mulanda wangu, pele bamwi banu tabakooyooba amulandu. 11Mpoonya awo bakafwambaana kwaangununa umwi aumwi isaka lyakwe, batula ansi, bajalula umwi aumwi isaka lyakwe. 12Nkabela wakayandaula moonse moonse, watalikila kumupati, wasyaalizya kumuniini, nkabela inkomeki yakajanwa munkomo ya-Benjamini. 13-Mpawo bakadelaula zyakusama zyabo, babopa umwi aumwi imbongolo zyakwe, bapilukila kumunzi.\n14-Lino Juda abeenzinyina nebakasika kuŋanda ya-Josefa, bajana kuti mpacili, nkabela bakamuvundamina ansi. 15Elyo Josefa wakabaambila kuti, Ino ncinzi eco neemwacita? Sa tamuzi kuti muntu uuli mbuli ndime ncobeni ulikuzi kusonda? 16-Mpawo Juda wakati, Twaambenzi kumwami wangu? Twaambenzi? Tulilulamike buti? Leza ngowajana milandu yesu tobalanda bako, Toonse tuli bazike bamwami wangu, aswebo ayooyo moyajanwa inkomeki mujanza lyakwe. 17-Pele wakati, Nee! Kulindime cilatondwa kucita obo, Muntu wajanwa kuti uli ankomeki mujanza lyakwe, ngonguwe alike uuelede kuba muzike wangu. Pele inywe nobamwi kamuya aluumuno kuli usowanu,\n18-Mpawo Juda wakaswena afwaafwi kulinguwe, wati, Wence simalelaangu, ndemulanda wako Ŋambe ijwi mumatwi aasimalelaangu. Bukali bwako butabukili mulanda wako, nkaambo uli mbubonya mbuli Farao. 19Simalelaangu wakatubuzya swebo tobalanda bakwe kuti, Sa mulijisi uso na munyoko? 20-Nkabela twakaambila simalelo wesu kuti, Tulijisi wiseesu munene, amwanike wesu mwana wabucembele bwakwe, Mukulana wakwe wakafwa, lino kwakasyaala nguwe alike mulibanyina, nkabela wisi ulamuyandisya. 21-Lino yebo wakatwaambila tobalanda bako kuti, Amumulete kulindime, nkamu bone. 22Twakaambila mwami wesu kuti, Musankwa takonzyi kusia wisi pe. Asia wisi, wisi ulafwa. 23-Pele yebo wakatwaambila tobalanda bako kuti, Na mwanike wanu tasiki anywebo, tamukooyoobona limbi busyu bwangu. 24Aboobo netwakapiluka kuliwiseesu mulanda wako, twakamulwiida majwi aamwami wangu. 25-Nkabela tateesu naakaamba kuti, Amupiluke, mukatuulile tulyo, 26twakati, Tatukonzyi kuya pe, cita mwanike wesu alakwe kali wo, lino tulaya, nkaambo tatukonzyi kubona busyu bwamuntu oyo na mwanike wesu tawo. 27-Amvwe obo, wiseesu mulanda wako wakatwaambila kuti, Mulizi kuti mwanakazi wangu wakandizyalila bana bobile. 28-Umwi wakandisia, Ndakati, Ncobeni ulikwamwiidwe, Nsimubwene limbi mane kusikila sunu. 29-Lino na mwatola oyu alakwe kuzwa kulindime, alimwi bubi bwamujana, muyooselusya imvwi zyangu abuusu mukabanda. 30-Lino na ndasika kulitaata mulanda wako, alimwi musankwa tawo, —moyo wakwe ulisukeme musankwa, 31aboobo naayoobona kuti musankwa tawo, uyoofwa, Tobalanda bako tuyooselusya imvwi zyatateesu mulanda wako cabuusu mukabanda. 32-Nkaambo mebo ndemulanda wako ndimususi musankwa kuti aye kulitaata. Ndakati, Na ndabula kumuboozya kulinduwe, njooba amulandu kulitaata mazuba oonse. 33-Wence nsyaale, mebo ndemulanda wako, mucibaka camulombe, mbe muzike wamwami wangu, lino musankwa ainke abeenzinyina. 34Nkaambo nsikonzyi kupiluka kulitaata na mulombe tawo. Ndayoowa kubona bubi buti sikile taata.


Balumi Bangu Tiibakali Kuyanda Kuleka Kubala! | Ba Marina Kopaliani\nBa Marina Kopaliani\nBUUMI BWABO MUBUFWAAFWI Ba Marina abalumi babo ba Badri, bakaba basikumwaya basungu kumwi kabakomezya bana babo basankwa bobilo. Mukuya kwaciindi, ba Badri bakabeleka mu Kkomiti Yamucisi alimwi bakazumanana kusyomeka kusikila nobakafwa mu 2010.\nMU 1989, mebo abalumi bangu twakaswaangana a Bakamboni aŋanda ya simukoboma. Mukwesu Givi Barnadze, iwakali kuyiisya simukoboma Bbaibbele, tanaakajisi Bbaibbele lyakwe limugeme nkaambo cakali kukatazya kujana ma Bbaibbele mucisi ca Georgia aciindi eeco.\nTwakazikkomanina kapati nzyotwakamvwa aboobo twakayanda kuba a Bbaibbele lyesu. Ciindi balumi bangu nobakaswaangana abapati babo, bakabaambila kuti bayandaula Bbaibbele. Icakabagambya ncakuti, bapati babo bakaingula kuti caino-ino bakaula Bbaibbele lipya lyamumwaambo waci Georgian mpoonya akuti balabapa kacili cipego.\nBa Badri nobakasika kuŋanda, bakakkala akatebulu akutalika kulibala Bbaibbele mane kwasiya. Buzuba bwakatobela, bakabuka akuzumanana kubala. Ciindi nondakapiluka kuŋanda kuzwa kumulimo, ndakabajana balikkede akatebulu kabacibala Magwalo. Tiibakali kuyanda kuleka kubala! Aboobo ndakabapa muzeezo wakuti balyookezye kumulimo kwamazuba masyoonto kutegwa bamanizye kulibala Bbaibbele. Tiilyakalampa bakalimana kulibala Bbaibbele lyoonse.\nMukuya kwaciindi notwakatalika kwiiya bbuku lyakuti The Truth That Leads to Eternal Life a Mukwesu Barnadze, twakalikkomene kuba a Bbaibbele lyesu litugeme. Lyakagwasya kapati nkaambo tiitwakajisi bbuku litugeme lya Truth mpoonya abalo bayi besu tiibakajisi Bbaibbele! Nokwakainda mwaka omwe, mebo aba Badri twakabbapatizyigwa.


Kucisizyigwa Moyo—Ciindi Notujisi “Kaambo Kakutongooka” (Bakolose 3:13)\nKucisizyigwa Moyo—Ciindi Notujisi “Kaambo Kakutongooka”\n“Mucizyi umwi mumbungano wakandibejekezya kuti ndakamubbida mali. Bamwi mumbungano bakaamvwa makani aaya akumusyoma. Mukuya kwaciindi, mucizyi ooyu wakandaambila kuti wakatambula makani ambi alo aakapa bumboni bwakuti tandijisi mulandu. Nokuba kuti wakalilekelela, mumoyo ndakali kulimvwa kuti tandikonzyi pe kumulekelela ndalanga zyakandicitikila.”—Ba Linda.\nSENA mulimvwa mbuli mbobakalimvwa ba Linda, aabo ibakacisizyigwa kapati moyo akaambo kazintu nzyaakacita musyominyina? Cilausisya kuti bamwi balapenga kapati amicito yabambi cakunga balaleka kucita zintu zyakumuuya. Sena oobo mbocibede akulindinywe?\nSena Kuli Uukonzya “Kutwaandaanya Kuluyando lwa Leza”\nMasimpe, cilakonzya kutuyumina kapati kulekelela musyomima iwakatucisizya moyo. Kayi, Banakristo beelede kuyandana umwi amweenzinyina. (Johane 13:34, 35) Ikuti musyomima watulubizyila, tulakonzya kutyompwa kapati akumvwa moyo kucisa.—Intembauzyo 55:12.\nNcobeni, Bbaibbele lyaamba kuti kuli ziindi Banakristo nobacita zintu izikonzya kupa umwi kuba ‘akaambo kakutongooka mweenzinyina.’ (Bakolose 3:13) Ikuti cili boobo catucitikila swebo kutugama, aabona cilakonzya kutuyumina kuliyumya mubukkale buli boobo. Sena kuli cikonzya kutugwasya? Amulange-lange njiisyo zyamu Magwalo zyotatwe:\nTaateesu wakujulu ulizizyi zyoonse. Jehova ulazibona zintu zyoonse zicitika, kubikilizya azintu zitaluleme zitucitikila alimwi amapenzi aaboola akaambo kanzizyo. (Bahebrayo 4:13) Kuyungizya waawo, Jehova ulatweetezyegwa notupenga. (Isaya 63:9) Kunyina pe nalekela “mapenzi, naa kukatazyigwa” naa cintu cimbi cili coonse, inzya naba mubelesi wakwe umwi “kutwaandaanya kuluyando lwa Leza.” (Baroma 8:35, 38, 39) Aboobo, andiswe tatweelede kulekela cintu cili coonse naa muntu uuli woonse kutwaandaanya a Jehova.\nKulekelela tacaambi kuti mulazizuminizya zibi. Ciindi notubalekelela aabo batulubizyila, tatuubyi-ubyi, naa kuzuminizya micito yabo pe. Amuyeeye kuti Jehova tazizuminizyi pe zibi, pele ulalekelela ikuti kakuli kaambo kakucitila boobo. (Intembauzyo 103:12, 13; Habakuku 1:13) Ciindi natukulwaizya kulekelela bamwi, Jehova utwaambila kuti tumwiiye. Walo ‘tabikkilili lyoonse mane kukabe kutamani.’—Intembauzyo 103:9; Matayo 6:14.\nCiindi notuleka kubikkilila bamwi, cigwasya ndiswe. Ino citugwasya buti? Amweezyeezye bukkale butobela. Atwaambe kuti mwabweza bbwe, ambweni litalemi kapati, akulijata mujanza litandabede. Cakutadooneka inga tiilyamubeda penzi kulijata bbwe eelyo kwaciindi cisyoonto buyo. Pele ino mbuti kuti mwasola kulijata kwaciindi cilamfwu? Ino inga mwalijata kwaciindi cilamfwu buti? Sena mulakonzya kulijata kwamaminiti masyoonto buyo, kwawoola lyomwe naa manji? Masimpe, janza lyanu lilakonzya kulema! Mubwini takuli kuti bbwe eelyo lyacinca mbolilema. Pele ikuti mwazumanana kulijata, lilakonzya kumulemena. Ncimwi buyo akubikkilila. Ikuti twazumanana kuba amfwundiilili, nomuba mukaambo kaniini buyo, tulakonzya kulicisa tobeni. Nkakaambo kaako, Jehova utukulwaizya kuti tuleke kubikkilila naa kuba amfwundiilili. Ncobeni, kuti twaleka kubikkilila, cigwasya ndiswe.—Tusimpi 11:17.\nCiindi notuleka kubikkilila bamwi, cigwasya ndiswe\n“Ndakalimvwa Mbuli Kuti Jehova Lwakwe Nguwakali Kwaambaula Andime”\nIno ncinzi cakabagwasya ba Linda kuti baleke kuba amfwundiilili ciindi musyominyina naatakabacita kabotu? Cintu cimwi icakabagwasya nkuzinzibala kuyeeya twaambo twamu Magwalo itutondezya kaambo ncobakeelede kulekelela. (Intembauzyo 130:3, 4) Icakabakulwaizya kapati ba Linda nkuzyiba kuti ciindi notubalekelela bamwi, Jehova awalo ulatulekelela. (Baefeso 4:32–5:2) Ikwaamba mbotwakabajatikizya twaambo ootu, bakaamba kuti: “Ndakalimvwa mbuli kuti Jehova lwakwe nguwakali kwaambaula andime.”\nMukuya kwaciindi, ba Linda bakazyikuleka kuba amfwundiilili. Bakamulekelela camoyo woonse mucizyi ooyo, aboobo lino balo anguwe mbalongwe bamvwana kapati. Ba Linda lino baluujisi kubelekela Jehova. Amuzyibe kuti Jehova uyanda kumugwasya andinywe kucita mbubonya oobo.\nBa Marie bakaamba kuti: “Nindakazwa mukasimpe, ndakalicimidwe. Pele bbuku lyakuti Amubaa Cilongwe a Jehova, lyakandiibalusya Jehova mbwali mubotu alimwi siluyando kapati. Nondakatalika kulibala, luyando ndondakajisi kulinguwe lwakakomena.” Zibalo 26 a 30 zyabbuku eeli zyaamba mbwalekelela Jehova, ikaambo ncalekeleda, alimwi ambotukonzya kumwiiya.


Myeelwe 35 | Bbaibbele lili a Intaneti | Bbaibbele lya Busanduluzi Bwanyika Mpya\nMinzi yaba Levi (1-8)\nMinzi yamayubilo (9-34)\n35 Lino Jehova wakaambila Musa muzibanda zya Moabu izili kufwaafwi a Jordano+ ku Jeriko kuti: 2 “Kobalailila bana Israyeli kuti beelede kupa ba Levi minzi yakukkala kuzwa kulukono lwabo+ alimwi beelede kubapa macelelo ayengelede minzi eeyo.+ 3 Minzi eeyi yeelede kuba yabo kuti kabakkala alimwi macelelo ayooba aabanyama babo bavwubwa azintu zyabo alimwi abanyama bamwi boonse. 4 Macelelo aaminzi ngomuyoopa ba Levi, ayooba tukokola* tuli 1,000 kuzwa kubwaanda bwamunzi kuzinguluka munzi woonse. 5 Mweelede kupima kunze aamunzi tukokola tuli 2,000 kulubazu lwakujwe, tuli 2,000 kulubazu lwakumusanza, tuli 2,000 kulubazu lwakumbo atuli 2,000 kulubazu lwakunyika, pele munzi kauli akati. Aaya ngaayooba macelelo aaminzi yabo. 6 “Minzi njomuyoopa bana Levi iyooba minzi yamayubilo iili cisambomwe,+ ooko sikujaya muntu nkwakonzya kutijila,+ alimwi aminzi imwi iili 42. 7 Mweelede kupa ba Levi minzi iili 48 antoomwe amacelelo aayo.+ 8 Minzi njomuyoobapa iyoozwa akati kalukono lwabana Israyeli.+ Kunkamu mpati muyoobweza minji, eelyo kunkamu nsyoonto muyoobweza misyoonto.+ Nkamu imwi aimwi iyoopa ba Levi minzi iimwi kweelana alukono ndobayoopegwa.” 9 Eelyo Jehova wakaambila Musa kuti: 10 “Kobaambila bana Israyeli kuti, ‘Mulazabuka Jordano akunjila munyika ya Kanana.+ 11 Mweelede kusala minzi yeelela kuti ibe minzi yamayubilo, ooko sikujaya nkwakonzya kutijila ikuti wajaya muntu cakutazyiba.+ 12 Minzi eeyi iyooba minzi yanu yamayubilo kuzwa kuli sikupilusizya mulandu wabulowa,+ kutegwa sikujaya muntu atajaigwi kusikila akabetekwe kumbele lyambungano.+ 13 Minzi yamayubilo eeyo njomuyoopa iili cisambomwe, njeminzi nkomunootijila. 14 Muyoobikka minzi yotatwe mutala eeli lya Jordano,+ aminzi iimbi yotatwe munyika ya Kanana+ kuti ikabe minzi yamayubilo. 15 Minzi eeyi iili cisambomwe iyooba yamayubilo kubana Israyeli, kumweenzu+ akumuntu uukkala akati kabo, kutegwa muntu wajaya muntu cakutazyiba kakonzya kutijila nkuko.+ 16 “Pele ikuti naa wakamujaya kwiinda mukubelesya cibulo, nkokuti mujayi. Mujayi ooyo awalo weelede kujaigwa.+ 17 Ikuti naa wakamupwaya bbwe ilikonzya kumujaya, eelyo wafwa, nkokuti mujayi. Mujayi ooyo awalo weelede kujaigwa. 18 Ikuti naa wakamupwaya cibelesyo cacisamu icikonzya kumujaya, eelyo wafwa, nkokuti mujayi. Mujayi ooyo awalo weelede kujaigwa. 19 “‘Sikupilusya mulandu wabulowa* nguweelede kujaya mujayi ooyo. Ikuti naa wamujana, ngonguwe weelede kumujaya. 20 Ikuti naa wakamujaya kwiinda mukumutonka akaambo kakumusulaika naa kwiinda mukumufwusa cintu cimwi cakumuyubilila,+ 21 naa akaambo kakuba sinkondonyina wakamuuma ajanza lyakwe akumujaya, ooyo sikumuuma uyoojaigwa. Muntu ooyo mujayi. Sikupilusya mulandu wabulowa uyoomujaya aakumujana. 22 “‘Pele kuti naa wakacita oobo cakutazyiba alimwi kakutali kuti wakamutonka buya naa kumufwusa cintu cili coonse akaambo kakumusulaika,+ 23 naa tanaakamubwene alimwi tanaakamufwusa bbwe acaali alimwi tanaakali sinkondonyina naa tanaakamukanzide, pele wamujaya, 24 imbungano yeelede kubeteka akati kamuntu ooyo alimwi asikupilusya mulandu wabulowa kwiinda mukutobela malailile aaya.+ 25 Mpoonya mbungano yeelede kumuvwuna sikujaya muntu ooyo kuzwa mumaanza aasikupilusya mulandu wabulowa akumupilusya kumunzi wamayubilo nkwaakatijila, eelyo weelede kukkala ooko kusikila mupaizi mupati iwakananikwa amafwuta aasalala akafwe.+ 26 “‘Pele ikuti naa sikujaya muntu ooyo wazwa anze aamunyinza wamunzi wakwe wamayubilo ooko nkwaakatijila, 27 eelyo sikupilusya mulandu wabulowa wamujana anze aamunyinza wamunzi wakwe wamayubilo akumujaya, sikupilusya mulandu wabulowa ooyo tajisi mulandu wabulowa pe. 28 Nkaambo weelede kukkala mumunzi wakwe wamayubilo kusikila akafwe mupaizi mupati. Pele afwa mupaizi mupati, sikujaya muntu ooyo ulakonzya kupiluka kunyika yalukono lwakwe.+ 29 Eeyi njemilawo njomweelede kutobela mukubeteka kwanu mumazyalani aanu oonse mumasena oonse momukkala. 30 “‘Kufwumbwa muntu uujaya mweenzinyina weelede kujaigwa+ ikuti kakuli bakamboni;+ pele kunyina weelede kujaigwa kuti kakuli kamboni omwe buyo. 31 Tamweelede kubweza cinunuzyo cakununuzya mujayi iweelela lufwu, nkaambo weelede kujaigwa.+ 32 Alimwi tamweelede kubweza cinunuzyo cakununuzya muntu wakatijila kumunzi wakwe wamayubilo, kuti apiluke kunyika yakwe mupaizi mupati katanafwa. 33 “‘Tamweelede kusofwaazya nyika momukkede, nkaambo bulowa mbobusofwaazya nyika,+ alimwi kunyina cikonzya kumana mulandu wabulowa bwakatilwa anyika, ccita buyo bulowa bwayooyo wakatila bulowa alinjiyo.+ 34 Tamweelede kusofwaazya nyika momukkala, oomo andime mondikkede; nkaambo mebo nde Jehova ndikkede akati kabana Israyeli.’”+\n^ Mu Chihebrayo, “Simukowa wayooyo wajaigwa.”


Buumi Butamani Akaambo ka Cinunuzyo—Cipego Ciindene Acipego Cili Coonse\nCipego Ciindene Acipego Cili Coonse\nKANCINI kakufwalisya pensulo ikapangidwe mbuli bwato ikali mujanza lyaba Jordan takalibonyi kuba kaalubazu. Nokuba boobo, kali akati kazintu nzyobayandisya kapati. Ba Jordan bakapandulula kuti: “Ba Russell, imulongwe wesu uucembeede, mbobakandipa kancini aaka ciindi nondakacili muniini kapati.” Nobakafwa ba Russell, ba Jordan bakazikuzyiba kuti ba Russell bakabeleka mulimo uuyandika kapati mubuumi bwabasyaanyinakulu baba Jordan alimwi abazyali babo, ikubakulwaizya muziindi zikatazya kapati. Ba Jordan bakaamba kuti: “Lino mbwaanga ndazyiba makani manji kujatikizya ba Russell, cipego eeci cilayandika kapati kulindime kwiinda kaindi.”\nKweelana acakuluula caba Jordan mbocitondezya, kubantu bamwi, cipego cilakonzya kubonwa kuti taciyandiki. Nokuba boobo, kumuntu uutondezya kulumba, cilakonzya kuyandika kapati, mane akubonwa kuti tacikonzyi kuulwa amali. Bbaibbele lipandulula cipego citakonzyi kweelana amuulo uuli woonse mumajwi aaya aazyibidwe kapati aakuti: “Leza wakaiyanda kapati nyika cakuti wakapa Mwanaakwe simuzyalwaalikke, kutegwa muntu uuli woonse uumusyoma atanyonyoonwi, pele abe abuumi butamani.”—Johane 3:16.\nIcipego cikonzya kupa kuti sikucitambula abe abuumi butamani! Sena kuli cipego cili coonse cilaampindu kapati kwiinda zyoonse? Nokuba kuti bamwi inga tiibakonzya kubona mpindu yacipego eeco, Banakristo bakasimpe bacibona kuti ncipego ‘ciyandisi.’ (Intembauzyo 49:8; 1 Petro 1:18, 19) Pele nkaambo nzi Leza ncaakaaba buumi bwa Mwanaakwe kuti abe cipego kubantu?\nMwaapostolo Paulo ulapandulula kaambo ncaakacitila boobo kwiinda mumajwi aaya aakuti: ‘Cibi cakanjila munyika kwiinda mumuntu omwe alufwu kwiinda mucibi, eelyo lufwu lwakasikila bantu boonse.’ (Baroma 5:12) Muntu wakusaanguna, Adamu, wakabisya acaali kwiinda mukutamvwida Leza aboobo wakapegwa cisubulo calufwu. Kwiinda muli Adamu, lufwu lwakasikila bana bakwe boonse—bantu boonse munyika.\n“Cakuvwola cacibi ndufwu, pele cipego ncapa Leza mbuumi butamani kwiinda muli Kristo Jesu Mwami wesu.” (Baroma 6:23) Kutegwa aangulule bantu kulufwu, Leza wakatuma Mwanaakwe, Jesu Kristo, munyika kutegwa azootuulile bantu buumi bwakwe bulondokede. Kwiinda mucituuzyo eeci, iciitwa kuti ‘cinunuzyo,’ boonse aabo basyoma muli Jesu bayooba abuumi butamani.—Baroma 3:24.\nKujatikizya zilongezyo zyoonse Leza nzyapa kubakombi bakwe kwiinda muli Jesu Kristo, Paulo wakaamba kuti: “Aalumbwe Leza akaambo kacipego cakwe citabbadelwi citakonzyi kupandululwa.” (2 Bakorinto 9:15) Masimpe, cinunuzyo ncintu cilibedelede kapati ncotutakonzyi kupandulula. Pele akati kazipego zyoonse Leza nzyapa bantu, nkaambo nzi cinunuzyo ncocili cipego ciyandika kapati? Muunzila nzi mociindene azipego zimbi zyoonse nzyapa Leza? * Alimwi ino tweelede kucita buti acipego eeci? Tumukulwaizya kuti mubale bwiinguzi bwamu Bbaibbele kumibuzyo eeyi muzibalo zyobilo zitobela.\n^ munc. 8 Cakulisungula, Jesu “wakaaba buumi bwakwe akaambo kandiswe.” (1 Johane 3:16) Nokuba boobo, mbwaanga cituuzyo eeco cakali cibeela camakanze aa Leza, zibalo eezyi zipandulula mulimo wa Leza mbwali Sikupa cinunuzyo.\nMabala Amusale naa muyanda kukkopa zyakamwaigwa izyakalekkoodwa NGAZI YAMULINDIZI No. 2 2017 | Sena Muyoocitambula Cipego ca Leza Icipati Kwiinda Zyoonse?


Mikwasyi Iizwidilila—Kucibikkila Maano Cikwati\nKucibikkila maano cikwati cili mbuli ngobyo iipa kuti cikwati canu kacili ciyumu ciindi nokuli guwo, nkokuti mapenzi\nBamalumi alimwi abamakaintu ibacibikkila maano cikwati cabo, bacibona kuti cinooliko lyoonse alimwi eeci cibapa kulimvwa kukwabililwa. Umwi aumwi wabanabukwetene ulijisi lusyomo lwakuti mweenzinyina uyoozumanana kuba mucikwati nomuba muziindi zikatazya.\nBanabukwetene bamwi balimvwa kuti beelede kuzumanana kukkala antoomwe akaambo kakuyanda kukkomanisya balongwe, babelesinyina naa banamukwasyi. Nokuba boobo, iciyandika kapati ncakuti beelede kucita oobo akaambo kaluyando alimwi abulemu mbobajisi kuli umwi amweenzinyina.\nNJIISYO YAMU BBAIBBELE: “Mulumi teelede kusiya mukaintu wakwe pe.”—1 Bakorinto 7:11.\n“Ikuti kamucibikkila maano cikwati canu, tamunoofwambaani kunyema. Muciindi caboobo, munoofwambaana kulekelela alimwi akulilekelela. Mapenzi munakwaabona mbuli kuti ncilebyo buyo, kutali mbuli cintu citakonzyi kubambwa icisololela kukulekana.”—Ba Micah.\nCiindi nobasikilwa mapenzi, banabukwetene ibatacibikkili maano cikwati cabo balakonzya kwaamba kuti, ‘Tatweelelani pe’ mpoonya balakonzya kutalika kuyandaula nzila zyakulekana.\n“Bantu banji balanjila mucikwati kabajisi makanze aakuti, ikuti zintu zyakatazya mucikwati, balakonzya kulekana. Ciindi bantu nobanjila mucikwati kumwi kabajisi kale muzeezo wakulekana ikuti zintu zyakatazya, nkokuti inga tabacibikkilide maano cikwati cabo kuzwa kumatalikilo.”—Ba Jean.\nCiindi nomuzwangana . . .\nSena inga mulaakuusa akaambo kakukwatana amuntu ooyo ngomukwetene limwi?\nSena kuli nomulombozya kuba amuntu uumbi kunze aayooyo ngomukwetene limwi?\nSena kuli nomwaamba kuti, “Ndilakusiya” naa “Ndiyakujana muntu uumbi uunakundiyanda”?\nIkuti naa mwaingula kuti inzya kumubuzyo umwi akati kayeeyi, nkokuti lino nceciindi ncomweelede kucibikkila maano kapati cikwati canu.\nAMUBANDIKE ANGOMUKWETENE LIMWI KUJATIKIZYA MIBUZYO IITOBELA\nSena kubikkilana maano mucikwati cesu kwayaansi? Ikuti naa mboobo, nkaambo nzi?\nIno nintaamu nzi nzyotweelede kubweza kutegwa katubikkilana maano kapati mucikwati cesu?\nMuzimwi ziindi, amumulembele kagwalo kaluyando ooyo ngomukwetene limwi\nAmutondezye kuti mulacibikkila maano cikwati canu kwiinda mukubikka zifwoto zyamuntu ngomukwetene limwi adesiki naa atebulu lyakumulimo wanu\nAmumutumine fooni ngomukwetene limwi buzuba abuzuba ciindi nomuli kumulimo naa ciindi nomutali limwi\nNJIISYO YAMU BBAIBBELE: “Aabo Leza mbaaswaanganya kutabi muntu uubaandaanya.”—Matayo 19:6.\nCiindi Nomutyompedwe Akaambo Kalukwatano Lwanu


Kuyungizya Luzibo Lwesu Mumulimu Wakukambawuka Kuzuwa Abantu\nBALA MU Abbey Abua Abui Acholi Afrikaans Aja Albanian Altai Alur Amharic Arabic Armenian Assamese Ateso Attié Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Boulou Brazilian Sign Language Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuukese Chuvash Cibemba Cinamwanga Cinyanja Croatian Czech Dakota Dangme Danish Dayak Ngaju Digor Douala Drehu Dutch Edo Efik English Esan Estonian Ewe Faroese Fijian Finnish Fon French Ga Galician Garifuna Georgian German Gokana Greek Greenlandic Guarani Gujarati Gun Guéré Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibinda Icelandic Idoma Igbo Igede Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mende Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nsenga Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidgin (West Africa) Polish Ponapean Poqomchi' Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Sepulan Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarahumara Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuelan Sign Language Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nKuyungizya Luzibo Lwesu Mumulimu Wakukambawuka Kuzuwa Munzila Iipa Kuti Ukonzye Kukambawuka\nJesu wakasaanguna kukumbila maanzi kumwanakazi muSamariya kuti akonzye kumukambawukila. Kujana twachita biyeni kuti tukonzye kwaambuula aabantu mbitutazi?\nWeelede kuba muntu uusangalizya nwaambuula aabantu. Nikuba kuti Jesu wakalikatede, wakasaanguna kwaambuula aamwanakazi muSamariya kwiinda mukumukumbila maanzi aakunywa. Ulakonzya kusaanguna kwaambuula aamuntu kwiinda mukumujuzya mpawo wambe atala aabwiime bwakunze naakuti chimwi chintu chakachitika. Makanze eesu ngakuti tusaangune kwaambuuzyania awumwi muntu, nkinkaako tulakonzya kusala kufumbwa chintu chikonzya kumunoneezya muntu ooyo. Kuti wakusandula munzila itondeezya kuti tayandi kuzuwa, toyelede kuteya mulenga. Yezya kwaambuula awumwi. Kumbila Jehova kuti akupe chibindi.—Neh 2:4; Inc 4:29.\nLibambile kukambawuka kuti kwajulika mweenya pesi utafwambaani. Yezya kulindila kusikila kuchiindi chilikabotu. Kuti wamufwambaanina muntu ulakonzya kutaangunuka akuleka kwaambuula. Utalisoli kuti wakachilwa kumukambawukila. Kuti kakukuyumina kukambawukila bantu kutalibambilide, weelede kweezya kwaambuula abantu kutakwe makanze akubakambawukila. [Amweebele kavidiyo kakusaanguna mpawo mwaambuuzyanie atala ankako.]\nYezya kujula mweenya wakukambawuka kwiinda mukwaambuula nzusyoma kazizwa aansi aamoyo kuchitila kuti muntu ayande kuziba zyiingi. Jesu wakaambuula munzila yakapa kuti mwanakazi muSamariya abuzye mibuzyo. Chiindi naakatalika kumukambawukila wakali kusandula mibuzyo yakwe. [Amweebele kavidiyo kachibili mpawo mwaambuuzyanie atala ankako, kuzwa waawo mweebele kavidiyo kachitatu mpawo mwaambuuzyanie atala ankako.]\nKwaambuuzyania kuli mbuuli kuwaalilana bbola. Kuti zinoneezye ziyanda bantu babili bali aachiyandisyo chakusaana. Nkinkaako kuti kwajulika mweenya wakwaambuuzyania awumwi muntu, ulakonzya kusaanguna kubuzya chimwi chintu mpawo umvwe kuti nzila njasandulaayo itondeezya kuti ulayanda na kuti mwaambuule zyiingi.


Levitiko 13 IBBAIB63 - Lino Jehova wakaambila Musa - Bible Search\nMilao yabulwazi bwacinsenda\n1Lino Jehova wakaambila Musa a-Aroni kuti, 2-Na muntu wazimba kulukanda lwamubili wakwe, nanka kuba atukoto tukoto, nanka tubata, elyo kwabuka bulwazi bwacipele mulukanda lwamubili wakwe, aletwe kuli-Aroni mupaizi na kuluumwi wabana bakwe. 3Lino mupaizi abone bulwazi bwamulukanda lwamubili wakwe, nkabela na boya bwamubulwazi bwatuba, alimwi bulwazi bulaboneka kuti bulibbookede kwiinda lukanda lumwi lwamubili, nkokuti mbobulwazi bwacinsenda. Mupaizi abubona, aambe kuti ulisofweede. 4Pele na tubata twalukanda lwamubili wakwe twatuba nekubaboobo tatuboneki kuti tulibbookede kwiinda lukanda lumwi, aboya tabutubi, mupaizi uleelede kumujalila mazuba aali musanu aabili. 5Bwaca buzuba bwamusanu aabili, mupaizi amubone alimwi, nkabela na wabona kuti bulwazi bwaleka, tabuyandilide mulukanda lwakwe, mupaizi amujalile mazuba aamwi aali musanu aabili. 6-Bwaca buzuba bwamusanu aabili, mupaizi amubone alimwi; na wabona kuti bulwazi tabucibonekesyi, tabuciyandilide mulukanda lwakwe, mupaizi aambe kuti ulasalala. Ntukoto-tukoto buyo. Asanzye zyakusama zyakwe, elyo ulasalala. 7Pele na tukoto-tukoto twayandilila mulukanda lwakwe, naamana kubonwa kumupaizi kukusalazigwa, uleelede kubonwa alimwi kumupaizi. 8-Elyo mupaizi, na wabona kuti tukoto-tukoto twayandilila mulukanda lwakwe, mupaizi aambe kuti ulisofweede, mbobulwazi bwacinsenda.\n9-Muntu uuciswa bulwazi bwacinsenda aletwe kumupaizi. 10-Lino mupaizi, na wabona kuti kuli buzimbe butuba mulukanda, aboobo buzimbe bwatubya boya, alimwi mulimbubo muli nyama iisinkaukide, 11mbobulwazi bwacinsenda citamani mulukanda lwamubili wakwe, aboobo mupaizi uleelede kwaamba kuti ulisofweede. Atajalilwi pe, nkaambo ulisofweede. 12Pele na cinsenda cayandilila mulukanda mane cazulizya lukanda loonse lwamulwazi kuzwa kumutwe akusikila kuzituta, koonse koonse meso aamupaizi nkwaabona, 13mupaizi na abona kuti bulwazi bwazulizya mubili wakwe woonse, aambe kuti oyo muntu wasalala. Mubili woonse watuba, aboobo ulasalala. 14Pele buzuba bumwi, na kwaboneka nyama iisinkaukide, ulasofwaala. 15-Mupaizi abona nyama iisinkaukide, aambe kuti ulisofweede, Nyama iisinkaukide ilisofweede, mbobulwazi bwacinsenda. 16-Pele eyo nyama iisinkaukide, na yasanduka alimwi kutuba, aboole kumupaizi, 17-elyo mupaizi abona kuti bulwazi bwasanduka kutuba, mupaizi aambe kuti oyo muntu ulasalala. Ulasalala.\n18-Na mulukanda lwamubili mwaboneka cilonda, alimwi capona, 19elyo mucibaka cacilonda mwaboneka buzimbe butuba nanka tubata tutuba akusalala, cibonwe kumupaizi. 20Lino mupaizi abona, na kwaboneka kuti bulibbookede kwiinda lukanda lumwi, abwalo boya bwasanduka kutuba, mupaizi aambe kuti ulisofweede. Mbobulwazi bwacinsenda, bwabuka mucilonda. 21Pele na mupaizi wabona kuti taakwe boya butuba, alimwi tabubbokede kwiinda lukanda lumwi, tabucibonekesyi, mupaizi amujalile mazuba aali musanu aabili. 22Lino na buciya buyandilila mulukanda lwakwe, mupaizi aambe kuti ulisofweede, mbobulwazi. 23-Pele na tubata tuliimvwi mpotubede akutayandilila, nkokuti mubata wacilonda buyo; elyo mupaizi aambe kuti ulasalala.\n24Na mulukanda lwamubili mwaboneka kutumpa mbuli mulilo, elyo oko kutumpa kwasinkauka, kwaba ibbika lisalala-salala kutuba na lituba, 25-mupaizi amubone, lino na wabona kuti boya bwamubbika bwasanduka, bwatuba, alimwi lilibbookede kwiinda lukanda lumwi, ncecinsenda cabuka mubbika. Mupaizi aambe kuti ulisofweede. Mbobulwazi bwacinsenda. 26Pele na mupaizi wabona kuti mubbika tamukwe boya butuba, alimwi talibbookede kwiinda lukanda, alimwi talibonekesyi, mupaizi amujalile mazuba aali musanu aabili. 27-Lino mubuzuba bwamusanu aabili mupaizi amulange. Na wabona kuti bulwazi buciya buyandilila mulukanda, mupaizi aambe kuti ulisofweede. Mbobulwazi bwacinsenda. 28Pele na ibbika liliimvwi buyo, taliyandilili mulukanda, alimwi talicibonekesyi, nkokuzimba kwakutumpa. Mupaizi aambe kuti ulasalala, nkaambo ndubata lwakutumpa buyo.\n29Alimwi mwaalumi na mwanakazi na ulijisi bulwazi kumutwe nanka kucilezu, 30-mupaizi abone bulwazi. Na wabona kuti bulibbookede kwiinda lukanda lumwi, alimwi boya bwabo bwabalangala, bwaubauba, mupaizi aambe kuti ulisofweede, Ncecipele, Ncecinsenda cakumutwe na cakucilezu. 31Pele mupaizi naabona obo bulwazi bwacipele, na wabona kuti tabubbookede kwiinda lukanda lumwi, alimwi taakwe boya busia, mupaizi ajalile muntu oyo uujisi bulwazi bwacipele mazuba aali musanu aabili.\n32Lino mubuzuba bwamusanu aabili mupaizi alange bulwazi. Na wabona kuti bulwazi tabuciyi buyandilila, alimwi taakwe boya bubalangala, alimwi tabubbookede kwiinda lukanda lumwi, 33-alinyoole, pele atalinyooli ali bulwazi. Lino mupaizi ajalile oyo mulwazi lwabili mazuba aali musanu aabili. 34Lino mubuzuba bwamusanu aabili mupaizi abone cipele. Na wabona kuti cipele taciciyi buyandilila mulukanda, alimwi tacibbookede kwiinda lukanda lumwi, mupaizi aambe kuti ulisalede, Asanzye zyakusama zyakwe, asalale. 35Pele na cipele ciciya buyandilila mulukanda naamana kusalazigwa, 36mupaizi amubone. Na wabona kuti cipele ciciya buyandilila mulukanda, mupaizi atalangauli boya bubalangala. Ulisofweede. 37-Pele na wabona kuti cipele caleka, alimwi kwamena boya busia, nkokuti cipele capona, Ulasalala. Mupaizi aambe kuti wasalala.\n38Na mwaalumi na mwanakazi ulijisi mabata mulukanda lwamubili, nkokuti mabata aatuba, 39mupaizi amubone. Na wabona kuti mabata aamumubili wakwe taatubisyi, ncintambwe buyo cili mulukanda, Ulasalala.\n40-Na isusu lyamuntu lyakuluka, ngusimpanza, nekubaboobo ulasalala. 41Alimwi na isusu lyakwe lyakuluka kunkumu yakwe, ngusinjenya, nekubaboobo ulasalala. 42Pele na mukati kampanza na munjenya mwaboneka bulwazi busalala-salala kutuba, ncecinsenda cabuka mumpanza na munjenya. 43-Mupaizi amubone. Na wabona kuti obo bulwazi bwamumpanza na bwamunjenya bwasalala-salala kutuba mbubonya mbuli cinsenda camulukanda lwamubili, 44ngusicinsenda, ulisofweede. Mupaizi aambe kuti ulisofweede. Bulwazi bwakwe buli kumutwe wakwe.\n45-Lino sicinsenda uujisi bulwazi, asame zyakusama zideluukide, atebezye masusu aamutwe wakwe, alivumbe kumulomo, akulila kuti, Kusofwaala! Kusofwaala! 46-Mazuba oonse bulwazi nebucili mulinguwe, ulisofweede. Wasofwaala, Uleelede kukala alike anze lyazilao.\n47-Acalo cakusama cijisi bulwazi bwacinsenda, neciba cakusama caboya neciba cakusama cabutonge, 48neciba citungidwe neciba cilukidwe, neciba caboya neciba cabutonge, neciba cibaki cazikanda neciba cintu cimwi cazikanda, 49na kwabonwa kuti bulwazi bulasiasia nanka bulasalala-salala, mulicakusama eco na muzikanda ezyo, nemuba mucintu citungidwe nemuba mucintu cilukidwe, nemuba mucintu cimwi cazikanda, mbobulwazi bwacinsenda. Cileelede kutondezegwa kumupaizi. 50-Lino mupaizi amana kubona bulwazi, ajalile cintu eco cili abulwazi mazuba aali musanu aabili. 51-Lino mubuzuba bwamusanu aabili abone bulwazi. Na wabona kuti bulwazi bwayandilila mulicakusama eco, nemuba mucintu citungidwe nemuba mucintu cilukidwe, na muzikanda ezyo, kufumbwa milimo iibelesegwa zikanda, bulwazi ncecinsenda cibi, Cilisofweede. 52Uleelede kutenta cakusama eco cili abulwazi, neciba cintu citungidwe neciba cintu cilukidwe, nebuba boya nebuba butonge, neciba cintu cimwi cili buti cazikanda. Ncecinsenda cibi. Cileelede kutentwa mumulilo.\n53Pele na mupaizi wabona kuti bulwazi tabuciyi buyandilila mulicakusama eco, neciba cintu citungidwe neciba cintu cilukidwe, neciba cibelesyo cimwi cazikanda, 54mupaizi alailile bantu kuti basanzye cintu eco cili abulwazi. Bamana kusanzya, mupaizi acijalile lwabili mazuba aali musanu aabili. 55Lino mupaizi uleelede kubona cintu cili abulwazi, camana kusanzigwa, nkabela na wabona kuti bulwazi tabusanduki, nekuba kuti tabuciyi buyandilila, cilisofweede. Amucitente mumulilo. Na bulwazi buli atala nanka mukati, ncintu comwe.\n56Pele na mupaizi wabona kuti bulwazi tabucibonekesyi, cintu camana buyo kusamba, acikwamune mucakusama na mu cikanda na mucintu citungidwe na mucintu cilukidwe. 57Na ciciboneka mulicakusama eco na mucintu eco citungidwe na mucintu eco cilukidwe na mucintu cili buti cacikanda, nkokuti ciya buyandilila, Lino cintu eco cili abulwazi citentwe mumulilo. 58Pele na bulwazi bwamana mulicakusama eco na mucintu eco citungidwe na mucintu eco cilukidwe na mucintu cimwi cazikanda, camana buyo kusamba, cileelede kusanzigwa lwabili, cisalale. 59Oyo ngumulao wabulwazi bwacinsenda bwamulizyakusama, ne ziba zyaboya neziba zyabutonge, neziba zintu zitungidwe neziba zintu zilukidwe, neciba cintu cili buti cacikanda, muzibe na cilasalala na cilisofweede.


Matalikilo 45 IBBAIB63 - Mpoonya awo Josefa wakakacilwa - Bible Search\nMatalikilo 44 Matalikilo 46\nJosefa mbwaakalilubulula kubananyina\n1-Mpoonya awo Josefa wakakacilwa kulisimya-simya kumeso aabakwabo ibakaimvwi awe, nkabela wakapolopota kuti, Amubagwisye bantu bonse kulindime. Aboobo katakwe muntu naba omwe ngwaakaimvwi awe Josefa naakalilubulula kulibabunyina, 2Elyo wakalila loko, mane ba-Egepita bakamvwa, abalo basiŋanda ba-Farao bakamvwa. 3-Josefa wakaambila bananyina kuti, Ndime Josefa. Sa taata ucipona? Nkabela babunyina bakakacilwa kumuvwiila, nkaambo bakali kukankama kubusyu bwakwe.\n4-Mpawo Josefa wakaambila babunyina kuti, Amuze kufwafwi kulindime. Bakaswena afwaafwi. Lino wakati, Ndime Josefa mwanike wanu ngomwakasambala kuti atolwe ku-Egepita. 5-Lino mutapengi nekuba kulikalalila nkaambo kakundisambazya okuno, nkaambo Leza ngowakandituma kunembo lyanu kuti aponye bantu. 6Myaka yobile inzala yakataazya munyika, alimwi myaka yosanwe iciza iitakooyooba akulima nanka kutebula. 7Leza nguwakandituma kunembo lyanu kuti amusiile lunyungu akumuyobweda bafutusi banji. 8-Teensi ndinywe mwakandituma okuno pe, nguLeza. Wandibika kuti mbe wisi Farao amwami waŋanda yakwe yoonse amweendelezi wanyika yoonse ya-Egepita. 9-Amufwambaane kwiinka kulitaata, mumwaambile kuti, Mbuboobu mbwaamba mwanaako Josefa, Leza wandibika kuti mbe mwami wacisi coonse ca-Egepita. Boola kulindime. Utaneeleli pe. 10-Uzookala mucisi ca-Goseni aboobo uzooba kufwaafwi kulindime yebo abana bako abazukulu bako anibelele zyako aŋombe zyako azyoonse nzojisi. 11-Lino njookulela nkuko oko, nkaambo kuciza myaka yosanwe yanzala, kuti utalobi yebo abasiŋanda bako azyoonse nzojisi, 12-Amulange! Meso aanu alabona, aalo meso aamwanike wangu Benjamini alabona, kuti ncobeni mulomo wangu nguuambaula anywe. 13-Muleelede kulwiida taata makani aabulemu bwangu bwaku-Egepita amakani oonse ngemubwene. Amufwambaane kuleta taata okuno. 14Mpawo wakawida ansingo yamwanike wakwe Benjamini, walila, alakwe Benjamini wakalila ansingo yakwe. 15Abalo bakulana bakwe boonse wakabamyonta akulila alimbabo. Amane obo, bakulana bakwe bakaambaula awe.\n16Lino impuo neyakamvwigwa kuŋanda ya-Farao, yakuti, Babuuyina Josefa basika, makani akabotela Farao abalanda bakwe. 17Nkabela Farao wakaambila Josefa kuti, Ambila bakulana bako kuti, Kamucita obu. Amubope imbongolo zyanu, mwiinke kunyika ya-Kanana. 18-Mwasika, amulete usowanu abamaanda aanu boonse, muboole kulindime. Njoomupa bubotu bwanyika ya-Egepita, mulye bunono bwanyika. 19Alimwi kobalailila kuti, Mbuboobu mbumweelede kucita. Amutole iŋola kuzwa kucisi ca-Egepita zibe zyakubwezela bacece banu abanakazi banu, alimwi amunyampule usowanu, muboole. 20Mutalikataazyi ambono zyanu pe, nkaambo bubotu bwanyika yoonse ya-Egepita buyooba bwanu.\n21Lino bana ba-Israyeli bakacita obo. Josefa wakabapa ŋola, mbubonya mbwaakaamba Farao, abulilu boonse wabapa. 22Alimwi boonse buyo wakabapa umwi aumwi zyakuzwaata, a-Benjamini mwanike wakwe wakamupa mali aansiliva aali myanda yotatwe azyakuzwaata zyosanwe. 23Alakwe wisi, nzeezi nzyaakamutumina: imbongolo zili ikumi ziyumwide zintu zibotu zyaku-Egepita, ambongolo inzyazi zili ikumi ziyumwide maila azilyo abulilu bwawisi. 24Elyo wakatuma babunyina, bainka. Nkabela wakabaambila kuti, Mutakalazyanyi munzila. 25Mpawo bakazwa kucisi caEgepita, basika kucisi ca-Kanana nkwaakabede Jakobo wisaabo. 26-Nkabela bakamwaambila kuti, Josefa ucipona, alimwi ngonguwe uuendelezya mucisi coonse ca-Egepita, Amvwe obo, moyo wakwe wakalebuluka, nkaambo takwakazumina. 27Pele nebakamulwiida majwi oonse aa-Josefa ngaakamwaambila, alimwi naakabona ŋola Josefa nzyaakatuma kukumubweza, moyo wa-Jakobo wisaabo wakabukuluka, 28Israyeli wakati, Mbubo, mwanaangu Josefa ucipona, Njiinke kuyoomubona nkentanafwa.


Davida Tanaakayoowa | Amubayiisye Bana Banu\nAmubayiisye Bana Banu\nAMUBALE MU Abkhaz Abui Acholi Afrikaans Ahanta Ajië Albanian Altai Alur Amharic Arabic Armenian Assamese Aukan Aymara Azerbaijani Azerbaijani (Cyrillic) Balinese Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Bomu Boulou Bulgarian Bété Cambodian Catalan Cebuano Changana (Mozambique) Chavacano Chichewa Chin (Hakha) Chin (Tiddim) Chinese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Cibemba Cinamwanga Cinyanja Croatian Czech Dangme Danish Dayak Ngaju Digor Diola Douala Drehu Dusun Dutch Edo Efik Emberá (Catío) English Esan Estonian Ewe Faroese Fijian Finnish Fon Frafra French Ga Galician Garifuna Georgian German Gitonga Greek Greenlandic Guarani Guarani (Bolivia) Guerze Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (White) Huastec (San Luis Potosi) Hungarian Iban Ibanag Ibinda Icelandic Igbo Iloko Indonesian Irish Isoko Italian Japanese Javanese Jula Kabyle Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kongo Korean Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laotian Latvian Lenje Lhukonzo Lingala Lithuanian Lomwe Low German Luganda Lugbara Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mandjak Maninkakan (Eastern) Mapudungun Marathi Marshallese Mauritian Creole Maya Mazahua Mazatec (Huautla) Mbukushu Mende Miskito Mixe (North Central) Mixtec (Guerrero) Mixtec (Huajuapan) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niuean Norwegian Nyaneka Nyungwe Nzema Oromo Ossetian Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Polish Portuguese Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romanian Romany (Bulgaria) Romany (Eastern Slovakia) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russian Rutoro Samoan Sangir Sango Saramaccan Sarnami Sena Sepedi Serbian (Cyrillic) Serbian (Roman) Serer Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Somali Spanish Sranantongo Sunda Susu Swahili Swati Swedish Tagalog Tahitian Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Toba Tojolabal Tok Pisin Tongan Toraja Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Valencian Venda Vezo Vietnamese Wallisian Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu\nIno inga ucita buti kuti wayoowa?— Ambweni inga uunka kuli banyoko naa bauso kutegwa bakugwasye. Pele nkwali aumwi uukonzya kukugwasya. Ulaanguzu kwiinda muntu uuli woonse. Sena ulimuzyi?— Inzya, ngu Jehova Leza. Atubandike kujatikizya mwaalumi umwi waambidwe mu Bbaibbele wiitwa kuti Davida. Wakalizyi kuti Jehova lyoonse unoomugwasya, aboobo tanaakali kuyoowa pe.\nKuzwa ciindi Davida naakali muvwanda, bazyali bakwe bakamuyiisya kuyanda Jehova. Eeci cakamugwasya Davida kutayoowa nokuba kuti wakacitikilwa zintu ziyoosya. Wakalizyi kuti Jehova wakali mweenzinyina alimwi akuti inga wamugwasya. Bumwi buzuba ciindi Davida naakali kweembela mbelele, kwakaboola syuumbwa mupati akuluma mbelele yomwe. Sena ulizyi Davida ncaakacita? Wakamutandaanya syuumbwa akumujaya kwiinda mukubelesya maanza buyo! Alimwi ciindi cibbeya nocakali kuyanda kuluma mbelele, Davida wakacijaya acalo! Ino uyeeya kuti nguni wakagwasya Davida?— Ngu Jehova.\nKuli acimwi ciindi Davida naakatondezya kuti tayoowi. Bana Israyeli bakali kulwana bantu bategwa ba Filisti. Umwi wabasikalumamba bana Filisti wakali mwaalumi mulamfwu kapati, mubbabbani! Zina lyakwe wakali Goliati. Mubbabbani ooyu wakali kubafwubaazya basikalumamba bana Israyeli alimwi a Jehova. Goliati wakali kwaambila basikalumamba bana Israyeli kuti bamulwane. Pele boonse bana Israyeli bakali kuyoowa kumulwana. Davida naakaamvwa makani aaya, wakaambila Goliati kuti: ‘Mebo ndilakulwana! Jehova ulandigwasya eelyo ndilazunda!’ Sena uyeeya kuti Davida wakali muntu uutayoowi?— Inzya wakali muntu uutayoowi. Sena ulayanda kuzyiba cakatobela?\nDavida wakabweza nkwisyo alimwi amabwe osanwe aabulungene, mpoonya wakaunka kuyoolwana mubbabbani. Goliati naakabona mbwaakali mwana Davida, wakatalika kumufwubaazya! Pele Davida wakamwaambila kuti: ‘Waboola kulindime apanga, pele mebo ndiboola kulinduwe muzina lya Jehova!’ Mpoonya wakabikka bbwe munkwisyo yakwe, wabalikila kuli Goliati, akulifwusa kulinguwe. Ibbwe lyakamuuma ankumo Goliati! Mubbabbani wakawa ansi, kafwide kale! Ba Filisti bakayoowa cakuti boonse bakaccija. Ino mbuti Davida iwakacili mwana mbwaakacikonzya kuzunda mubbabbani?— Jehova wakamugwasya, alimwi Jehova wakajisi nguzu kapati kwiinda mubbabbani!\nDavida tanaakayoowa nkaambo wakalizyi kuti Jehova ulamugwasya\nNcinzi ncokonzya kwiiya kumakani aa Davida?— Jehova ulaanguzu kwiinda muntu uuli woonse. Alimwi mweenzinyoko. Aboobo kuti wayoowa, koyeeya kuti Jehova ulakonzya kukugwasya kuba muntu uutayoowi!\nKOBALA MU BBAIBBELE LYAKO\nIntembauzyo 56:3, 4\n1 Samuele 17:20-54\nNcinzi Davida ncaakacita ciindi syuumbwa acibbeya nozyakaluma mbelele zyakwe?\nCiindi Goliati naakatalika kufwubaazya Jehova, ncinzi Davida ncaakamwaambila?\nIno Davida wakamuzunda buti Goliati?\nNkaambo nzi Davida ncaatakayoowa syuumbwa, cibbeya, alimwi amubbabbani?\nNcinzi ncokonzya kwiiya kumakani aa Davida?\nMaseseke Aatukkomanisya Kuzyiba\nRebeka Wakali Kuyanda Kumukkomanisya Jehova\nRahabu Wakasyoma Jehova\nWakakkomanisya Bausyi Alimwi a Jehova\nSamuele Wakazumanana Kucita Zintu Zili Kabotu\nSena Kuli Nolendelelwa Alimwi Akuyoowa?\nJosiya Wakajisi Balongwe Bali Kabotu\nJeremiya Tanaakaleka Kwaambila Bantu Kujatikizya Jehova\nJesu Wakali Kumvwida Lyoonse\nBakalemba Makani Aajatikizya Jesu\nMujwa wa Paulo Wakali Sicamba\nTimoteo Wakali Kuyanda Kugwasya Bantu\nBwami Ibuyoolela Nyika Yoonse\nMabala Amusale naa muyanda kukkopa zyakamwaigwa Amubayiisye Bana Banu\nZyakuswiilila Amusale naa muyanda kukkopa zyakuswiilila Amubayiisye Bana Banu


Baroma 7 | Bbaibbele Lili a Intaneti | Bbaibbele lya Busanduluzi Bwanyika Mpya\n7 Sena nkokuti bakwesu tamuzyi, (nkaambo ndaambila baabo ibazyi mulawo,) kuti Mulawo ngosimalelo wamuntu kufwumbwa kuti muntu ooyo kacipona? 2 Mucikozyanyo, kweelana amulawo, imukaintu uukwetwe ulaangidwe kumulumaakwe nacipona; pele ikuti naa mulumaakwe wafwa, ulaangununwa kumulawo wamulumaakwe. 3 Aboobo, ikuti wakwatwa kumwaalumi umbi mulumaakwe kacipona, inga waambwa kuti ngusimamambe. Pele ikuti mulumaakwe wafwa, ulaangunuka kumulawo wakwe, eelyo takategwi ngusimamambe ikuti wakwatwa kumwaalumi umbi. 4 Aboobo nobakwesu, andinywe mwakafwa kujatikizya Mulawo kwiinda mumubili wa Kilisito, kutegwa mube bamuntu uumbi, bayooyo wakabusyigwa kuzwa kubafwu, kutegwa tumuzyalile micelo Leza. 5 Nkaambo notwakacili kutobela zisusi zyanyama, zisusi eezyo izyakali kuyubunuka akaambo ka Mulawo zyakali kubeleka muzizyo zyesu kutegwa tuzyale micelo yalufwu. 6 Pele lino twaangununwa ku Mulawo ooyo, nkaambo twafwa kuli ceeco cakatwaangide, kutegwa tube bazike munzila mpya kwiinda mumuuya, ikutali munzila yakaindi kwiinda mumulawo uulembedwe. 7 Ino lino tulaamba nzi? Sena Mulawo ncibi? Peepe! Mubwini nindatakacizyiba cibi nowatakaliko Mulawo; alimwi mucikozyanyo, nindatakazyiba kuti kulikumbuzya nkubi ikuti Mulawo nowatakaamba ku-ti: “Utalikumbuzyi.” 8 Pele akaambo kamulawo, cibi cakajana nzila yakubusya kulikumbuzya kwamusyobo uuli woonse mulindime, nkaambo kayi eelyo nokwakanyina mulawo cibi cakalifwide. 9 Aciindi cimwi ndakali muumi eelyo nokwakanyina mulawo; pele mulawo nowakasika, cibi cakabukuluka, pele mebo ndakafwa. 10 Alimwi mulawo iwakeelede kunditola kubuumi, ndakajana kuti unditola kulufwu. 11 Nkaambo akaambo kamulawo nguwenya ooyu, cibi cakajana nzila yakundoongelezya akundijaya. 12 Aboobo, Mulawo kuugama ulasalala, awalo mulawo ooyu ulasalala, uliluleme alimwi mubotu. 13 Sena nkokuti cibotu cakapa kuti ndifwe? Peepe! Pele cibi ncicakacita boobo, kutegwa citondezyegwe kuti ncecindiletela lufwu kwiinda mucintu eeco cibotu; kutegwa cibi ciindile kubija akaambo kamulawo. 14 Nkaambo tulizyi kuti Mulawo ngwamuuya; pele mebo ndili wanyama, iwakasambalwa kuba muzike wacibi. 15 Lino tandizizyi pe nzyondicita. Nkaambo ncondilombozya, tandiciciti pe; pele ncondisulide ncondicita. 16 Pele ikuti nconditalombozyi ncondicita, ndazumina kuti Mulawo mubotu. 17 Pele tandicili ndime ndicicita pe, pele ncibi cikkede mulindime. 18 Nkaambo ndilizyi kuti mulindime, nkokuti mumubili wangu, munyina cibotu ciliko; nkaambo walo moyo ulapya, pele tandijisi nguzu zyakucita cibotu. 19 Nkaambo cibotu ncondilombozya tandiciciti pe, pele cibi nconditalombozyi ncondicita lyoonse. 20 Lino, ikuti eeco nconditalombozyi ncondicita, ooyo uucicita tandicili ndime pe, pele ncibi cikkede mulindime. 21 Lino, kulindime ndijana mulawo ooyu wakuti: ndayanda kucita cibotu, icibi cili andime. 22 Mumoyo wangu ndilabotelwa kapati amulawo wa Leza, 23 pele mumubili wangu ndibona mulawo uumbi uulwana mulawo uuli mumizeezo yangu, alimwi uundipa kuba mwaange wamulawo wacibi ooyo uuli muzizyo zyangu. 24 Maawe ndemucaangu! Ino nguni utiindivwune kumubili ooyu uunditola kulufwu oolu? 25 Aalumbwe Leza kaka iwandivwuna kwiinda muli Jesu Kilisito Mwami wesu! Aboobo, mumizeezo yangu mebo ndemwini ndili muzike kumulawo wa Leza, pele mumubili wangu ndili muzike kumulawo wacibi.